qundao/data-zh-poetry huggingface dataset:
仲连兄治南堂
作者：韩维
朝代：宋

予生乏时用，惟懒性所便。强挽亦已退，虽鞭讵能前。有园不盈亩，正在居南偏。荒埋日失治，坐惜嘉观捐。伯氏解官守，燕居此回旋。芟芜属时暇，斫枯候春妍。面堂一径直，夹树兰与荃。畚土艺佳卉，沼盆注清泉。东风过墙头，朱白争繁鲜。芬香四飘散，蝶蜂来飞翾。向时疏懒人，游步始连连。微勤不少施，胜赏得以专。才劳拙者逸，此固物理然。作诗代俳笑，以继南华篇。
仲连兄治南堂
作者：韩维
朝代：宋

予生乏时用，惟懒性所便。
强輓亦已退，虽鞭讵能前。
有园不盈亩，正在居南偏。
荒埋日失治，坐惜嘉观捐。
伯氏解官守，燕居此回旋。
芟芜属时暇，斫枯候春妍。
面堂一径直，夹树兰与荃。
畚土艺佳卉，沼盆注清泉。
东风过墙头，朱白争繁鲜。
芬香四飘散，蝶蜂来飞翾。
向时疏懒人，游步始连连。
微勤不少施，胜赏得以专。
才劳拙者逸，此固物理然。
作诗代俳笑，以继南华篇。
伏日同当事诸君饮延祥观
作者：韩维
朝代：宋

适郊惮勤远，近市厌喧局。纷然异趋向，日晏靡宁足。回车憩琳馆，邂逅得所欲。凉飙飒生林，飞雨时度竹。醇醪挹云浆，佳果咀冰玉。欢争校奕棋，谈笑追割肉。兹辰著休令，嬉燕动辇毂。聊从一时乐，庶以同厥俗。
伏日同当事诸君饮延祥观
作者：韩维
朝代：宋

适郊惮勤远，近市厌喧跼。
纷然异趋向，日晏靡宁足。
回车憩琳馆，邂逅得所欲。
凉飚飒生林，飞雨时度竹。
醇醪挹云浆，佳果咀冰玉。
欢争校奕棋，谈笑追割肉。
兹辰著术令，嬉燕动辇毂。
聊从一时乐，庶以同厥俗。
伏日同当事诸君饮延祥观
作者：韩维
朝代：宋

适郊惮勤远，近市厌喧跼。
纷然异趋嚮，日晏靡宁足。
回车憩琳馆，邂逅得所欲。
凉飈飒生林，飞雨时度竹。
醇醪挹云浆，佳果咀冰玉。
讙争校奕棋，谈笑追割肉。
兹辰着休令，嬉燕动辇毂。
聊从一时乐，庶以同厥俗。
伏蒙三哥以某再领许昌赋诗为寄谨依严韵
作者：韩维
朝代：宋
体裁：七言律诗

久陪法从常怀愧，再领乡州始觉荣。政事敢言前可继，宠光深见古为轻。预装白酒留春盎，旋剪红葩出洛城。两道况闻时泽足，不妨吟啸玉杯倾。
众举毗卢作僧正以诗勉之
作者：韩维
朝代：宋

庵前谁为子磨{博十换土}，春莺巧啭忽当筵。
共嗤白传辛勤甚，万唤千呼始上船。
众举毗卢作僧正以诗勉之
作者：韩维
朝代：宋
体裁：七言绝句

庵前谁为子磨塼，休把真心作静看。了得诸尘非异物，披毛带角也何难。
会圣宫
作者：韩维
朝代：宋

驱车□□□，回首望陵树。冈原何郁盘，左右瞰龙□。□□□□□，□此延真驭。冠山崇朱堂，面洛□□□。□□□□璧，铁马有馀怒。深沉风尘表，想□□□□。□朝尚仁俭，供养事殊古。充邑无豪宗，埋枕废嫔御。寂寞歌舞音，飞花乱红素。小臣骇奇观，恍若梦帝所。巍巍列圣业，欲颂惭非甫。
会圣宫
作者：韩维
朝代：宋

驱车□□□，回首望陵树。
冈原何鬰盘，左右瞰龙□。
□□□□□，□此延真驭。
冠山崇朱堂，面洛□□□。
□□□□璧，铁马有余怒。
深沉风尘表，想□□□□。
□朝尚仁俭，供养事殊古。
充邑无豪宗，埋枕废嫔御。
寂寞歌舞音，飞花乱红素。
小臣骇奇观，怳若梦帝所。
巍巍列圣业，欲颂惭非甫。
会微之诸君
作者：韩维
朝代：宋
体裁：七言律诗

开斋坐阅岁华空，乐与贤豪燕喜同。清影屡移松桂月，和声频送管弦风。远于籍外追歌妓，恨不樽前作醉翁。况近始郊多废事，共迎萧露入弦中。
何龙图赴上秘阁同诸君赋诗
作者：韩维
朝代：宋

华阁岧峣冠道山，群公清晓集初筵。独持金印承新命，重对牙签识旧编。英俊雍容欣接袂，文章疏阔愧怀铅。一时高会形风什，留作儒林故事传。
何龙图赴上秘阁同诸君赋诗
作者：韩维
朝代：宋

华阁岧峣冠道山，群公清晓集初筵。
独持金印承新命，重对牙籤识旧编。
英俊雍容欣接袂，文章疏阔愧怀铅。
一时高会形风什，留作儒林故事传。
余去岁游襄城之高阳山逮今復来视壁间所识适当去年之游日作诗记之
作者：韩维
朝代：宋
体裁：七言绝句

曾访禅林翠霭间，再游时序已循环。自怜不是风尘客，独喜年年来看山。
侍讲侄告满还京师以诗送之
作者：韩维
朝代：宋
体裁：七言律诗

身随群动各东西，别日常多见面稀。老去心情如水淡，暂同樽酒惜花飞。仲容任达常知退，公子成名莫忘归。共说无生闲过日，也胜尘土弊朝衣。
依前韵和朱朝奉
作者：韩维
朝代：宋

起坐终朝在一堂，兴来宾至更衔觞。逢春预展新花槛，扶老时翻旧药囊。心虑已能安止止，声名何用渐章章。少游有志今方遂，坐守松楸不去乡。揽辔宿心终不效，坠车馀骨老犹全。居仁由义吾之素，处顺安时理则然。名教地中真有乐，色声头上岂非禅。樽前醉客应相笑，一曲悲歌几处缘。
依前韵和朱朝奉·其一
作者：韩维
朝代：宋
体裁：七言律诗

起坐终朝在一堂，兴来宾至更衔觞。逢春预展新花槛，扶老时翻旧药囊。心虑已能安止止，声名何用渐章章。少游有志今方遂，坐守松楸不去乡。
依前韵和朱朝奉·其二
作者：韩维
朝代：宋

揽辔宿心终不效，坠车余骨老犹全。
居仁由义吾之素，处顺安时理则然。
名教地中真有乐，色声头上岂非禅。
樽前醉客应相笑，一曲悲歌几处缘。
依前韵和朱朝奉·其二
作者：韩维
朝代：宋

揽辔宿心终不效，坠车馀骨老犹全。居仁由义吾之素，处顺安时理则然。名教地中真有乐，色声头上岂非禅。樽前醉客应相笑，一曲悲歌几处缘。
依韵和冲卿槐花
作者：韩维
朝代：宋

翠葆连阴直，黄金布蕊齐。
流尘一开眼，急节重含凄。
蝶冷相携去，蝉清无数嘶。
翻风随御水，带雨落秋泥。
自喜凋零后，何嫌采掇稽。
朝緌映晨入，游袂拂宵携。
惨淡林烟早，轻明楼日西。
临溪如有此，当似武陵迷。
依韵和冲卿槐花
作者：韩维
朝代：宋
体裁：五言排律

翠葆连阴直，黄金布蕊齐。流尘一开眼，急节重含悽。蝶冷相携去，蝉清无数嘶。翻风随御水，带雨落秋泥。自喜凋零后，何嫌采掇稽。朝緌映晨入，游袂拂宵携。惨淡林烟早，轻明楼日西。临溪如有此，当似武陵迷。
依韵和贡父见寄
作者：韩维
朝代：宋

早接英豪论，常多伯仲贤。风尘一会合，岁月几徂迁。禀性成樗散，干时类凿圆。论心谁合者，握手子欢然。经训开前古，谈辞屈老先。春游同烂漫，醉乐屡回旋。乐事嗟难久，离襟怅独偏。驱车清汝曲，佐幕紫嵩前。官兴惟高咏，人生得晏眠。丹铅涂旧史，杖屦接幽禅。叹息春期失，淹留夕梦牵。非因传丽唱，何以慰劳悁。
依韵和贡父见寄
作者：韩维
朝代：宋

早接英豪论，常多伯仲贤。
风尘一会合，岁月几徂迁。
禀性成樗散，干时类凿圆。
论心谁合者，握手子欢然。
经训开前古，谈辞屈老先。
春游同烂漫，醉乐屡回旋。
乐事嗟难久，离襟怅独偏。
驱车清汝曲，佐幕紫嵩前。
官兴惟高咏，人生得晏眠。
丹铅涂旧史，杖屦接幽禅。
嘆息春期失，淹留夕梦牵。
非因传丽唱，何以慰劳悁。
依韵答钦之学士草堂见寄
作者：韩维
朝代：宋

白首徘徊玷善藩，惭君先解左鱼还。
未同一笑清樽侧，独想高眠翠竹间。
素节消余宁復壮，妄情休尽只余闲。
田园雨足官无事，趣驾何妨慰病颜。
依韵答钦之学士草堂见寄
作者：韩维
朝代：宋

白首徘徊玷善藩，惭君先解左鱼还。未同一笑清樽侧，独想高眠翠竹间。素节消馀宁复壮，妄情休尽只馀闲。田园雨足官无事，趣驾何妨慰病颜。
借马
作者：韩维
朝代：宋

吾生不自勉，无马以絷羁。
不能徒步游，邻里更借之。
东家号驶疾，出门无停驰。
西家苦驽缓，百棰足不移。
惊怪同行客，问我遽尔为。
驶也吾撇烈，驽也吾逶迟。
物情有如此，且当执其随。
借马
作者：韩维
朝代：宋

吾生不自勉，无马以絷羁。不能徒步游，邻里更借之。东家号驶疾，出门无停驰。西家苦驽缓，百箠足不移。惊怪同行客，问我遽尔为。驶也吾撇烈，驽也吾逶迟。物情有如此，且当执其随。
偃仰
作者：韩维
朝代：宋

鹊噪庭柏喧，朝光来入隙。
祠官谢余事，偃仰百骸适。
回思朝市人，小大各有役。
区区就终尽，万古同一迹。
而我遂慵散，兴味良不极。
富贵非所慕，兹愿傥有获。
偃仰
作者：韩维
朝代：宋

鹊噪庭柏喧，朝光来入隙。祠官谢馀事，偃仰百骸适。回思朝市人，小大各有役。区区就终尽，万古同一迹。而我遂慵散，兴味良不极。富贵非所慕，兹愿傥有获。
偶成寄曼叔
作者：韩维
朝代：宋
体裁：七言律诗

红芳落尽鸭陂边，白首伤春倍惨然。自愧闲官消永日，独吟佳句想当年。早休诸吏眠斋馆，时引双童上舞筵。闻说年来亦归兴，琳宫仙籍旧无员。
元日寄袁州仲文兄
作者：韩维
朝代：宋
体裁：七言律诗

前日都门尽鹢飞，秋风执别泪交颐。清朝远谪庸非命，直道终申自有时。佳句应因子卿赋，胜游仍共鹡鸰期。宜春台上春归早，谁伴花前酒一卮。
元道席上得秋风为题下为韵送广信舍弟
作者：韩维
朝代：宋
体裁：古风

秋风感人切，况在欲别者。狂翻断蓬转，寒助离樽泻。吹云急燕雁，猎草嘶代马。莫作塞垣声，端令客泪下。
入都席上答曼叔见送
作者：韩维
朝代：宋

少乏四方志，所怀在林丘。尘埃岂我事，义往不得留。进酒长亭上，离马俨行辀。临分子无惨，且复相从游。
入都席上答曼叔见送
作者：韩维
朝代：宋

少乏四方志，所怀在林丘。
尘埃岂我事，义往不得留。
进酒长亭上，离马俨行辀。
临分子无惨，且復相从游。
公孙孝子
作者：韩维
朝代：宋

丧期着常数，在古固有之。
嗟嗟三季后，礼让俗亦衰。
亲亡有不葬，况问功与期。
公孙布衣士，未免寒与饥。
生兮已不恤，死者吾敢欺。
孝生因其心，礼大实以时。
挺然颓俗内，独以古自为。
萧萧天平山，松柏有余悲。
何以表懿行，刻此无愧辞。
公孙孝子
作者：韩维
朝代：宋

丧期著常数，在古固有之。嗟嗟三季后，礼让俗亦衰。亲亡有不葬，况问功与期。公孙布衣士，未免寒与饥。生兮已不恤，死者吾敢欺。孝生因其心，礼大实以时。挺然颓俗内，独以古自为。萧萧天平山，松柏有馀悲。何以表懿行，刻此无愧辞。
公孙孝子
作者：韩维
朝代：宋

丧期著常数，在古固有之。
嗟嗟三季后，礼让俗亦衰。
亲亡有不葬，况问功与期。
公孙布衣士，未免寒与饥。
生兮已不恤，死者吾敢欺。
孝生因其心，礼大实以时。
挺然颓俗内，独以古自为。
萧萧天平山，松柏有馀悲，
可以表懿行，刻此无愧辞。
公时遗石榴
作者：韩维
朝代：宋
体裁：七言律诗

高冠趋尹君方掾，促席迎宾我已翁。交态不忘平日厚，歌声犹似少年工。映阶露菊秋吟苦，盈筥霜榴岁问通。每与东邻话知旧，白头强健几人同。
公美侍郎赋诗见诒次韵答谢
作者：韩维
朝代：宋
体裁：七言律诗

哭兄悲友老来情，默默终朝究道精。双毂幸回贤者驾，一觞聊展故人诚。身随风力常无住，辩若河源每自倾。早晚东城见华屋，与君垂白话无生。
六弟亲诣松楸时祭
作者：韩维
朝代：宋
体裁：七言律诗

上冢还家古所荣，白头今日倍伤情。怀今又出高阳里，夹道争看太守旌。应念少游尝有语，可能疏氏独高明。昔湖水色清堪濯，毋使尘埃久污缨。
再和乐道
作者：韩维
朝代：宋

凤凰台下芳林合，鸭子陂中绿水深。
不惜清光输曲沼，欲将幽韵伴鸣琴。
余波及晋良惭昔，春服沿沂正在今。
洗耳濯缨何足道，愿同沉醉復高吟。
再和乐道
作者：韩维
朝代：宋

凤凰台下芳林合，鸭子陂中绿水深。不惜清光输曲沼，欲将幽韵伴鸣琴。馀波及晋良惭昔，春服沿沂正在今。洗耳濯缨何足道，愿同沉醉复高吟。
再和二首
作者：韩维
朝代：宋

壮岁希高事独清，介然何意慕三旌。无邪每奉先儒戒，有犯常存狷者情。任重股肱惭暗弱，老全骸骨赖休明。非因大旆闲来往，仲蔚蓬蒿绕舍生。应为开门近太清，故携歌管逐双旌。酒逢欢后宁论量，语到真时不属情。木叶吟风千籁作，菊丛含雨万珠明。知公几案常丰暇，诗思如泉日夜生。
再和二首·其一
作者：韩维
朝代：宋

壮岁希高事独清，介然何意慕三旌。无邪每奉先儒戒，有犯常存狷者情。任重股肱惭暗弱，老全骸骨赖休明。非因大旆闲来往，仲蔚蓬蒿绕舍生。
再和二首·其一
作者：韩维
朝代：宋

壮岁希高事独清，介然何意慕三旌。
无邪每奉先儒戒，有犯常存狷者情。
任重股肱惭暗弱，老全骸骨頼休明。
非因大旆闲来往，仲蔚蓬蒿绕舍生。
再和二首·其二
作者：韩维
朝代：宋
体裁：七言律诗

应为开门近太清，故携歌管逐双旌。酒逢欢后宁论量，语到真时不属情。木叶吟风千籁作，菊丛含雨万珠明。知公几案常丰暇，诗思如泉日夜生。
再和尧夫同前
作者：韩维
朝代：宋

朱弦四十昔尝闻，艺不论多贵绝伦。少损新声放平淡，免教醉杀白头人。教得新声十二弦，每逢嘉客便开筵。春湖水绿花争发，好引红妆上画船。
再和尧夫同前·其一
作者：韩维
朝代：宋
体裁：七言绝句

朱弦四十昔尝闻，艺不论多贵绝伦。少损新声放平淡，免教醉杀白头人。
再和尧夫同前·其二
作者：韩维
朝代：宋

教得新声十二弦，每逢嘉客便开筵。春湖水绿花争发，好引红妆上画船。
再和尧夫同前·其二
作者：韩维
朝代：宋

教得新声十二弦，每逢嘉客便开筵。
春湖水绿花争发，好引红粧上画船。
再和尧夫欲借琵琶妓
作者：韩维
朝代：宋

画船西去水成乡，玉管朱弦出上方。衰病不须多酌我，次公非酒亦能狂。谢公故事常携妓，白傅高年自唱歌。更假红妆知有意，欲添尊酒十分多。
再和尧夫欲借琵琶妓·其一
作者：韩维
朝代：宋
体裁：七言绝句

画船西去水成乡，玉管朱弦出上方。衰病不须多酌我，次公非酒亦能狂。
再和尧夫欲借琵琶妓·其二
作者：韩维
朝代：宋

谢公故事常携妓，白傅高年自唱歌。更假红妆知有意，欲添尊酒十分多。
再和尧夫欲借琵琶妓·其二
作者：韩维
朝代：宋

谢公故事常携妓，白傅高年自唱歌。
更假红粧知有意，欲添尊酒十分多。
再和昌言喜雪
作者：韩维
朝代：宋

精祷潜通上下神，恍然佳气一朝新。隆楼杰阁偏宜晓，槁木残荄尽变春。有客裁诗传锦段，谁家度曲试朱唇。相思不得相从乐，虚作箕嵩无事人。愧无奇策辅吾皇，乞得闲官老故乡。壮志未甘悲白发，欢情犹看舞红妆。长歌不计闲光景，吟苦难滋旧肺肠。多谢同心二三友，每传佳句挹华觞。
再和昌言喜雪·其一
作者：韩维
朝代：宋
体裁：七言律诗

精祷潜通上下神，恍然佳气一朝新。隆楼杰阁偏宜晓，槁木残荄尽变春。有客裁诗传锦段，谁家度曲试朱唇。相思不得相从乐，虚作箕嵩无事人。
再和昌言喜雪·其二
作者：韩维
朝代：宋

愧无奇策辅吾皇，乞得闲官老故乡。壮志未甘悲白发，欢情犹看舞红妆。长歌不计闲光景，吟苦难滋旧肺肠。多谢同心二三友，每传佳句挹华觞。
再和昌言喜雪·其二
作者：韩维
朝代：宋

愧无奇策辅吾皇，乞得闲官老故乡。
壮志未甘悲白髪，欢情犹看舞红粧。
长歌不计闲光景，吟苦难滋旧肺肠。
多谢同心二三友，每传佳句挹华觞。
再游卞氏园亭
作者：韩维
朝代：宋
体裁：五言律诗

多谢春风意，残芳得我游。绿阴人去远，翠竹鸟啼幽。醉舞纷无次，狂歌漫不收。林间簇车马，欲去尚迟留。
再游薛园
作者：韩维
朝代：宋
体裁：古风

朱樱满芳林，夏景始云变。郊园掩深寂，休驾一来玩。残花扫空蹊，密竹乱清涧。置酒临层轩，波禽俯鸣泛。南风扬绡衣，微暑忽飘散。感此幽思生，吾其老佳观。
再用前韵答厚之
作者：韩维
朝代：宋
体裁：七言绝句

食新味美欣秋稔，求旧情深见岁寒。若共朱门论德义，万钟争及一瓢箪。
再赋颂二首
作者：韩维
朝代：宋

两膝双盘一足垂，历然宾主席间仪。惟应露柱方能识，只恐仙陀也不知。阳景朝来释冻凘，水边林下好追随。灵山一会何曾散，莫学时人语别离。
再赋颂二首·其一
作者：韩维
朝代：宋
体裁：七言绝句

两膝双盘一足垂，历然宾主席间仪。惟应露柱方能识，只恐仙陀也不知。
再赋颂二首·其二
作者：韩维
朝代：宋
体裁：七言绝句

阳景朝来释冻凘，水边林下好追随。灵山一会何曾散，莫学时人语别离。
冬夜
作者：韩维
朝代：宋

繁阴扫无迹，庭雪尚余光。
屋背生寒月，林梢绡暗霜。
昏瞳频废卷，悲泪易霑裳。
却想故园夜，张灯宿草堂。
冬夜
作者：韩维
朝代：宋

繁阴扫无迹，庭雪尚余光。
屋背生寒月，林梢绡暗霜。
昏瞳频废卷，悲睛易沾裳。
却想故园夜，张灯宿草堂。
冬夜
作者：韩维
朝代：宋

繁阴扫无迹，庭雪尚馀光。屋背生寒月，林梢绡暗霜。昏瞳频废卷，悲泪易沾裳。却想故园夜，张灯宿草堂。
冬日喜雨呈穉卿景仁
作者：韩维
朝代：宋
体裁：七言律诗

严冬温气袭人间，忽听繁声慰病颜。从律好风千里至，执权真令一朝还。顿抽陇麦全如揠，欲绽江梅已可攀。主尹勤民嘉岁望，径携歌鼓乐幽闲。
冬至日作
作者：韩维
朝代：宋

初阳动新琯，微霰集前墀。
举宗会佳节，拜贺俨成仪。
念我闺中人，独此隔容徽。
昔同奉祭笾，今自享酹卮。
仿佛平生像，凄怆故年衣。
寒灯清无光，僮使侍虚帷。
对之忽悲结，零泪不可挥。
娇儿何所识，摴博自为嬉。
冬至日作
作者：韩维
朝代：宋

初阳动新琯，微霰集前墀。举宗会佳节，拜贺俨成仪。念我闺中人，独此隔容徽。昔同奉祭笾，今自享酹卮。彷佛平生像，凄怆故年衣。寒灯清无光，僮使侍虚帷。对之忽悲结，零泪不可挥。娇儿何所识，摴博自为嬉。
冬至日作
作者：韩维
朝代：宋

初阳动新管，微霰集前墀。
举宗会佳节，拜贺俨成仪。
念我闺中人，独此隔容徽。
昔同奉祭笾，今自享酹卮。
彷佛平生像，凄怆故年衣。
寒灯清无光，僮使侍虚帷。
对之忽悲结，零泪不可挥。
娇儿何所识，摴博自为嬉。
冯当世挽词二首
作者：韩维
朝代：宋

名冠英雄彀，身参将相尊。有客沧海量，无玷白圭言。密议调羹鼎，高怀寄酒樽。从今此中意，无复故人论。逍遥灵寿杖，严密具茨书。脱屣遗浮世，披衣得旧庐。酹非光禄酒，祭乏武昌鱼。礼薄情从厚，秋风泪满裾。
冯当世挽词二首·其一
作者：韩维
朝代：宋

名冠英雄彀，身参将相尊。有客沧海量，无玷白圭言。密议调羹鼎，高怀寄酒樽。从今此中意，无复故人论。
冯当世挽词二首·其一
作者：韩维
朝代：宋

名冠英雄彀，身参将相尊。
有客沧海量，无玷白圭言。
密议调羹鼎，高怀寄酒樽。
从今此中意，无復故人论。
冯当世挽词二首·其二
作者：韩维
朝代：宋
体裁：五言律诗

逍遥灵寿杖，严密具茨书。脱屣遗浮世，披衣得旧庐。酹非光禄酒，祭乏武昌鱼。礼薄情从厚，秋风泪满裾。
况之席上作
作者：韩维
朝代：宋
体裁：七言律诗

桐叶翻飞荷芰香，好风吹暑作清凉。便惊帘幕生秋气，径促金丝尽羽觞。浮世已谙身是幻，高歌莫笑老仍狂。知君不久还符竹，烂醉犹须教十场。
减字木兰花·颍州西湖
作者：韩维
朝代：宋
体裁：词

和风动□。□□新年□入手。世事尘□。□□□情近酒□。水开湖□。□□笙歌波面起。相与排□。□□□胜特地□。
出留守府之东游李相园赵令竹林观楚家桂树余去岁数从元献公为此行作三绝句以道悲怆之意
作者：韩维
朝代：宋

府东朱户昔常开，日日从公选胜来。游履吟毫成故事，断松飞溜有馀哀。李家池上朱樱熟，赵令林中锦箨春。更欲题诗论旧赏，自惭非是绝弦人。曾陪樽酒咏芳丛，今日迟留意不同。红萼似知人惨淡，乱随清泪落春风。
出留守府之东游李相园赵令竹林观楚家桂树余去岁数从元献公为此行作三绝句以道悲怆之意·其一
作者：韩维
朝代：宋

府东朱户昔常开，日日从公选胜来。
游履吟毫成故事，断松飞溜有余哀。
出留守府之东游李相园赵令竹林观楚家桂树余去岁数从元献公为此行作三绝句以道悲怆之意·其一
作者：韩维
朝代：宋

府东朱户昔常开，日日从公选胜来。游履吟毫成故事，断松飞溜有馀哀。
出留守府之东游李相园赵令竹林观楚家桂树余去岁数从元献公为此行作三绝句以道悲怆之意·其三
作者：韩维
朝代：宋
体裁：七言绝句

曾陪樽酒咏芳丛，今日迟留意不同。红萼似知人惨淡，乱随清泪落春风。
出留守府之东游李相园赵令竹林观楚家桂树余去岁数从元献公为此行作三绝句以道悲怆之意·其二
作者：韩维
朝代：宋
体裁：七言绝句

李家池上朱樱熟，赵令林中锦箨春。更欲题诗论旧赏，自惭非是绝弦人。
出郊古意
作者：韩维
朝代：宋

跨马长林下，落叶填荒沟。
严霜熟秋实，野物毕以收。
空场委余穗，雀鷃鸣相求。
仰视鸿鹄群，肃肃摩天游。
清风下哀响，静听令人愁。
时序迭而去，曾不与我谋。
小人急趋利，君子怀德忧。
出郊古意
作者：韩维
朝代：宋

跨马长林下，落叶填荒沟。严霜熟秋实，野物毕以收。空场委馀穗，雀鴳鸣相求。仰视鸿鹄群，肃肃摩天游。清风下哀响，静听令人愁。时序迭而去，曾不与我谋。小人急趋利，君子怀德忧。
出郊古意
作者：韩维
朝代：宋

跨马长林下，落叶填荒沟。
严霜熟秋实，野物毕以收。
空场委馀穗，雀鷃鸣相求。
仰视鸿鹄群，肃肃摩天游。
清风下哀响，静听令人愁。
时序迭而去，曾不与我谋。
小人急趋利，君子怀德忧。
切切
作者：韩维
朝代：宋

我怀切切重切切，今日归当去年月。
香车不复故道来，血泪空沾旧行辙。
严风正射人面过，冻地惟忧马蹄裂。
举头且头愁阴开，悲揽胸肠刻霜雪。
切切
作者：韩维
朝代：宋

我怀切切重切切，今日归当去年月。香车不复故道来，血泪空沾旧行辙。严风正射人面过，冻地惟忧马蹄裂。举头且愿愁阴开，悲搅胸肠刻霜雪。
切切
作者：韩维
朝代：宋

我怀切切重切切，今日归当去年月。
香车不復故道来，血泪空霑旧行辙。
严风正射人面过，冻地惟忧马蹄裂。
举头且愿愁阴开，悲搅胸肠刻霜雪。
列子庙
作者：韩维
朝代：宋
体裁：五言律诗

废垒荒祠古，空庭独树寒。精诚褰画帐，事迹问黄冠。晦昧尘笼墨，淋漓雨壁丹。冷风满帘隙，仙驭或盘桓。
初春吏隐堂作
作者：韩维
朝代：宋

微风稍破冻，芳萌亦吐林。
百鸟感春阳，钩輈弄其音。
振策遵城曲，逍遥写烦襟。
爱此堂下石，青润挺琅琳。
中坳貯清泉，测之不盈簪。
纤鳞候暖戏，寂历自浮沉。
默视澹忘卢，白日为移阴。
人生本虚静，垢浊无自侵。
忽为外物牵，至性不可寻。
于焉得所监，一洗尘中心。
初春吏隐堂作
作者：韩维
朝代：宋

微风稍破冻，芳萌亦吐林。百鸟感春阳，钩辀弄其音。振策遵城曲，逍遥写烦襟。爱此堂下石，青润挺琅琳。中坳贮清泉，测之不盈簪。纤鳞候暖戏，寂历自浮沉。默视澹忘虑，白日为移阴。人生本虚静，垢浊无自侵。忽为外物牵，至性不可寻。于焉得所监，一洗尘中心。
初春吏隠堂作
作者：韩维
朝代：宋

微风稍破冻，芳萌亦吐林。
百鸟感春阳，鈎辀弄其音。
振策遵城曲，逍遥写烦襟。
爱此堂下石，青润挺琅琳。
中坳贮清泉，测之不盈簪。
纤鳞候暖戏，寂历自浮沉。
默视澹忘虑，白日为移阴。
人生本虚静，垢浊无自侵。
忽为外物牵，至性不可寻。
于焉得所监，一洗尘中心。
别曼叔
作者：韩维
朝代：宋

岁晏多感慨，况复饯之子。腾装指近邑，弭盖眷同里。日薄古原树，天寒石桥水。毋为少别念，春风候车轨。
别曼叔
作者：韩维
朝代：宋

岁晏多感慨，况復饯之子。
腾装指近邑，弭盖眷同里。
日薄古原树，天寒石桥水。
毋为少别念，春风候车轨。
化光东堂赋得奕棋
作者：韩维
朝代：宋
体裁：古风

君家何所乐，棋奕侑清兴。帘垂虚堂肃，子落文楸静。机心久已忘，胜势安敢竞。吾知霍将军，固亦有天幸。
化光殿丞谒告还里某数奉游集蒙赋诗道旧辄依元韵
作者：韩维
朝代：宋
体裁：七言律诗

定契多惭国士知，交欢重喜故人期。莫辞日嚼千觞酒，况值春归百卉枝。披竹共寻前会处，插花仍学少年时。词章褒纪明情重，坐讽行吟刻屡移。
北园坐上探题得新杏
作者：韩维
朝代：宋

红蘤随风尽，团枝泣露光。
叶深惊乍见，实小贵先尝。
点缀怜余萼，飘零惜旧香。
不须悲节物，且喜手中觞。
北园坐上探题得新杏
作者：韩维
朝代：宋

红蘤随风尽，团枝泣露光。叶深惊乍见，实小贵先尝。点缀怜馀萼，飘零惜旧香。不须悲节物，且喜手中觞。
北园坐上探题得新杏
作者：韩维
朝代：宋

红蘤风尽，团枝泣露光。
叶深惊乍见，实小贵先尝。
点缀怜余萼，飘零惜旧香。
不须悲了物，县城喜手中觞。
千叶梅
作者：韩维
朝代：宋

南园卉木遍春光，独爱琼葩掩众芳。不为雪摧缘正色，忽随风至是真香。未经采折携樽酒，忍见飘零入野塘。醉客为予簪白发，栏边几作少年狂。
千叶梅
作者：韩维
朝代：宋

南园卉木遍春光，独爱琼葩掩众芳。
不为雪摧缘正色，忽随风至是真香。
未经采折携樽酒，忍见飘零入野塘。
醉客为予簪白髪，栏边几作少年狂。
南堂对竹怀江十邻几
作者：韩维
朝代：宋

端居无所聊，稍复治文字。南堂冬日明，窗户暖可喜。图书罗满前，意览不由次。聊收静者趣，以乱忧人思。亭亭当轩竹，使我长叹喟。封植苦不早，颜色颇憔悴。劲节亮不改，虚心如有迟。缅怀江夫子，循道久不试。邈然高简姿，不受世俗累。一官才复进，左谪良何亟。德义我所珍，轩冕安能贵。长啸汝水滨，浊醪日自酾。效陶有新篇，翼孔著高议。弦琴坐虚室，默与古人值。显晦一其心，淡然天淳粹。思之不可见，暑谢寒已挚。谅非对此君，兹怀何由慰。
南堂对竹怀江十邻几
作者：韩维
朝代：宋

端居无所聊，稍復治文字。
南堂冬日明，窗户暖可喜。
图书罗满前，意览不由次。
聊收静者趣，以乱忧人思。
亭亭当轩竹，使我长嘆喟。
封植苦不早，颜色颇憔悴。
劲节亮不改，虚心如有迟。
缅怀江夫子，循道久不试。
邈然高简姿，不受世俗累。
一官才復进，左谪良何亟。
德义我所珍，轩冕安能贵。
长啸汝水滨，浊醪日自酾。
效陶有新篇，翼孔着高议。
弦琴坐虚室，默与古人值。
显晦一其心，淡然天淳粹。
思之不可见，暑谢寒已挚。
谅非对此君，兹怀何由慰。
南堂席上赋得花树子
作者：韩维
朝代：宋
体裁：古风

春风日暮急，薄寒生小苑。群英不我遗，并坐慰幽蹇。欢来引觞酌，快甚瓴水建。才非孔文举，坐愧客常满。
南溪
作者：韩维
朝代：宋

长林拂云根，一径绝城腹。
荆扉带翠樾，斗下地愈束。
清溪自南来，势抵北崖曲。
清平水流漫，东去入修竹。
境幽百物遂，鱼鸟得所欲。
况依仁者居，不与鈎弹触。
有如嘉宾至，相与娱听嘱。
鸟飞鸣我傍，鱼泳出深渌。
薄暮登前冈，四顾山在目。
雨滋春稼繁，风动野花馥。
达人乐天性，不待外物足。
遂令兹地胜，久不事营筑。
顾我指崖下，秋当结茅屋。
渠波环古台，辇石坐幽澳。
霜前復来观，兔肥山酒熟。
南溪
作者：韩维
朝代：宋

长林拂云根，一径绝城腹。荆扉带翠樾，斗下地愈束。清溪自南来，势抵北崖曲。清平水流漫，东去入脩竹。境幽百物遂，鱼鸟得所欲。况依仁者居，不与钩弹触。有如嘉宾至，相与娱听嘱。鸟飞鸣我傍，鱼泳出深渌。薄暮登前冈，四顾山在目。雨滋春稼繁，风动野花馥。达人乐天性，不待外物足。遂令兹地胜，久不事营筑。顾我指崖下，秋当结茅屋。渠波环古台，辇石坐幽澳。霜前复来观，兔肥山酒熟。
卞仲谋八老会
作者：韩维
朝代：宋

同榜同僚同里客，斑毛素发入华筵。三杯耳热歌声发，犹喜欢情似少年。
卞仲谋八老会
作者：韩维
朝代：宋

同牓同僚同里客，斑毛素髪入华筵。
三杯耳热歌声发，犹喜欢情似少年。
去冬蒙君实示嘉篇懒拙不即修谢临书走笔深愧浼渎
作者：韩维
朝代：宋
体裁：七言律诗

南园百草雨中秋，把烛题诗寄驿邮。意重不辞终日看，韵强深愧隔年酬。登山屡赴幽人约，筑野犹稽圣主求。命驾幸无千里远，春湖舣楫待君游。
又和北轩竹上甘露
作者：韩维
朝代：宋

君家竹上露，点缀如明珰。垂枝乍惊重，映日复能光。聊可助清兴，安知为羡祥。应从草制暇，延咏对华觞。
又和北轩竹上甘露
作者：韩维
朝代：宋

君家竹上露，点缀如明珰。
垂枝乍惊重，映日復能光。
聊可助清兴，安知为羡祥。
应从草制暇，延咏对华觞。
又和原甫省壁画蟹
作者：韩维
朝代：宋

天工不为神，众物自我具。钱侯扫墨笔，敖跪生指顾。如依石穴出，尚想秋江度。真伪本相夺，安知彼非误。
又和原甫省壁画蟹
作者：韩维
朝代：宋

天工不为神，众物自我具。
钱侯扫墨笔，敖跪生指顾。
如依石穴出，尚想秋江度。
真僞本相夺，安知彼非误。
又和史院晚出
作者：韩维
朝代：宋
体裁：七言绝句

新雨稍添清禁润，斜阳初下直庐明。方惭饱食无裨补，更作长廊百步行。
又和子华
作者：韩维
朝代：宋

沉阴消尽见春和，初放扁舟泝绿波。
水际踏青怜日暖，林间举白为花多。
狂从田妇窥篱看，醉任家童刮鼓歌。
年少纵欢饶点检，老欢终不挂谁何。
又和子华
作者：韩维
朝代：宋

沉阴消尽见春和，初放扁舟溯绿波。
水际踏青怜日暖，林间举白为花多。
狂从田妇窥篱看，醉任家童乔鼓歌。
年少纵欢饶点检，老欢终不挂谁何。
又和子华
作者：韩维
朝代：宋

沉阴消尽见春和，初放扁舟溯绿波。水际踏青怜日暖，林间举白为花多。狂从田妇窥篱看，醉任家童刮鼓歌。年少纵欢饶点检，老欢终不挂谁何。
又和寒食感怀
作者：韩维
朝代：宋

絮飞丝堕满春阴，叹息流光节物深。鸡鞠自喧游侠地，莺花空思长年心。寂寥功业看孤剑，淡薄情怀寄素琴。我亦新来有华发，并须携酒白头吟。
又和寒食感怀
作者：韩维
朝代：宋

絮飞丝堕满春阴，叹息流光节物深。
鸡鞠自喧游侠地，莺花空思长年心。
寂寥功业看孤剑，淡薄清怀寄素琴。
我亦新来有华发，并须携酒白头吟。
又和寒食感怀
作者：韩维
朝代：宋

絮飞丝堕满春阴，嘆息流光节物深。
鷄鞠自喧游侠地，鶑花空思长年心。
寂寥功业看孤剑，淡薄情怀寄素琴。
我亦新来有华髪，并须携酒白头吟。
又和春游
作者：韩维
朝代：宋

青春之来漫无踪，但见佳气流融融，天地百物和风中。轻雷殷出草根绿，丹霞散作枝上红。鸣蜂喧空蝶扑地，似与游人报芳意。东城南陌交轮辔，朝尘暮雨才几日，已见残花落如积。人生劳苦诚可悲，奔走事役无休时，天意以眷使其熙。会须举酒烂漫醉，当与不取庸非痴。
又和春游
作者：韩维
朝代：宋

青春之来漫无踪，但见佳气流融融，天地百物和风中。
轻雷殷出草根绿，丹霞散作枝上红。
鸣蜂喧空蝶扑地，似与游人报芳意。
东城南陌交轮辔，朝尘暮雨纔几日，已见残花落如积。
人生劳苦诚可悲，奔走事役无休时，天意以眷使其熙。
会须举酒烂漫醉，当与不取庸非痴。
又和春游
作者：韩维
朝代：宋

青春之来漫无踪，但见佳气流融融，
天地百物和风中。轻雷殷出草根绿，
丹霞散作枝上红。鸣蜂喧空蝶扑地，
似与游人报芳意。东城南陌交输辔，
朝尘暮雨才几日，已见残花落和积。
人生劳苦诚可悲，奔走事役无休时，
天意以眷使其熙。会须举洒烂漫醉，
当与不取庸非痴。
又和杨之美家琵琶妓
作者：韩维
朝代：宋

杨君好古天下无，自信独与常人殊。
勤身所营世或弃，反眼不顾我以趋。
彼其察物类有道，能取精妙遗其粗。
官卑俸薄不自给，买童教乐收图书。
客来呼童理弦索，满面狼籍施铅朱。
樽前一听啄木奏，能使四坐改观为欢娱。
有时陈书出众画，罗列卷轴长短俱。
破缣坏纸抹漆黑，笔墨仅辨丝毫余。
补装断绽搜尺寸，分别品目穷锱铢。
以兹为玩不知老，自适其适诚吾徒。
岂无高门华屋贮妖丽，中挂瑶圃昆崙图。
青红采错乱人目，珠玉磊落荧其躯。
苟非绝艺与奇迹，杨君视之皆蔑如，杨君好古天下无。
又和杨之美家琵琶妓
作者：韩维
朝代：宋

杨君好古天下无，自信独与常人殊。勤身所营世或弃，反眼不顾我以趋。彼其察物类有道，能取精妙遗其粗。官卑俸薄不自给，买童教乐收图书。客来呼童理弦索，满面狼籍施铅朱。樽前一听啄木奏，能使四坐改观为欢娱。有时陈书出众画，罗列卷轴长短俱。破缣坏纸抹漆黑，笔墨仅辨丝毫馀。补装断绽搜尺寸，分别品目穷锱铢。以兹为玩不知老，自适其适诚吾徒。岂无高门华屋贮妖丽，中挂瑶圃昆崙图。青红采错乱人目，珠玉磊落荧其躯。苟非绝艺与奇迹，杨君视之皆蔑如，杨君好古天下无。
又和馆西迎驾
作者：韩维
朝代：宋

宫树烟开敞禁扉，儒冠罗立望天威。
霜清广殿鸣鞘肃，日上觚棱翠盖飞。
玉勒帊鞍经在御，锦衣腰剑士成围。
暂来直舍支颐坐，却听箫韶辇路归。
又和馆西迎驾
作者：韩维
朝代：宋

宫树烟开敞禁扉，儒冠罗立望天威。
霜清广殿鸣鞘肃，日上觚棱翠盖飞。
玉勒帊鞍龙在御，锦衣腰剑士成围。
暂来直舍支颐坐，却听箫韶辇路归。
又和馆西迎驾
作者：韩维
朝代：宋

宫树烟开敞禁扉，儒冠罗立望天威。霜清广殿鸣鞘肃，日上觚棱翠盖飞。玉勒帕鞍龙在御，锦衣腰剑士成围。暂来直舍支颐坐，却听箫韶辇路归。
又灵沟道中
作者：韩维
朝代：宋

春风来无迹，泱莽天地和。
群生乐时阳，众鸟舞且歌。
嗟尔道旁叟，寒馁独见罗。
短席不自蔽，皮骨撑枯柯。
呼童问所以，口噤不能哦。
所见且如此，况余生齿多。
吾闻古三代，仁术固匪他。
老幼孤洎疾，饩养平不颇。
斯道久寂寞，吾悲其奈何。
又灵沟道中
作者：韩维
朝代：宋

春风来无迹，泱莽天地和。群生乐时阳，众鸟舞且歌。嗟尔道旁叟，寒馁独见罗。短席不自蔽，皮骨撑枯柯。呼童问所以，口噤不能哦。所见且如此，况馀生齿多。吾闻古三代，仁术固匪他。老幼孤洎疾，饩养平不颇。斯道久寂寞，吾悲其奈何。
又灵沟道中
作者：韩维
朝代：宋

春风来无迹，泱莽天地和。
群生乐时阳，众鸟舞且歌。
嗟尔道旁叟，寒馁独见罗。
短席不自蔽，皮骨撑枯柯。
呼童间所以，口噤不能哦。
所见且如此，况馀生齿多。
吾闻古三代，仁术固匪他。
老幼孤洎疾，饩养平不颇。
斯道久寂寞，吾悲其奈何。
又绝句
作者：韩维
朝代：宋
体裁：七言绝句

芙蓉落尽荷叶黄，西风测测梧桐凉。岁登讼息休吏早，林间独坐歌还乡。
又赋京师初食车螯
作者：韩维
朝代：宋

翰林置酒冬之严，庶羞罗列穷脆甘。
有馈奇味众莫觇，久秘不出须宾酣。
红炉炽炭发其钳，金钟一引连三四。
满坐诧美欢笑谈，肯復重顾蛏与蚶。
京都贵人粱肉厌，远致异物无微纤。
骈珍错怪百类兼，何久遗此不得参。
乃知物用有远。
又赋京师初食车螯
作者：韩维
朝代：宋

翰林置酒冬之严，庶羞罗列穷脆甘。有馈奇味众莫觇，久秘不出须宾酣。红炉炽炭发其钳，金钟一引连四三。满坐诧美欢笑谈，肯复重顾蛏与蚶。京都贵人粱肉厌，远致异物无微纤。骈珍错怪百类兼，何久遗此不得参。乃知物用有远。
发襄城寄曼叔
作者：韩维
朝代：宋
体裁：古风

别离何从生，乃生欢爱间。一登君子堂，笑语十日连。薄暮跃马去，飘忽如云烟。毋言欢戚殊，世事举皆然。
句
作者：韩维
朝代：宋

两君旷度皆吾党，红烛迎舟尽醉还。剡溪柔弱难争强，紫岩紧实为最长。日华川上动，风光草际浮。一笛西风吹落日，满帆行客背孤城。
句·其一
作者：韩维
朝代：宋

两君旷度皆吾党，红烛迎舟尽醉还。
句·其三
作者：韩维
朝代：宋

剡溪柔弱难争强，紫岩紧实为最长。
句·其二
作者：韩维
朝代：宋

灵骨不随烟共尽，真心常与月孤明。
句·其五
作者：韩维
朝代：宋

一笛西风吹落日，满帆行客背孤城。
句·其四
作者：韩维
朝代：宋

日华川上动，风光草际浮。
史局坐寝戏呈崇文掌学士
作者：韩维
朝代：宋

闲官身散诞，饱食坐攲斜。永日槐阴静，清风葆鬓华。废书良愧马，落帽偶同嘉。此适谁知者，逢人莫浪誇。
史局坐寝戏呈崇文掌学士
作者：韩维
朝代：宋

闲官身散诞，饱食坐欹斜。
永日槐阴静，清风葆鬓华。
废书良愧马，落帽偶同嘉。
此适谁知者，逢人莫浪夸。
司徒杜正献公挽辞二首
作者：韩维
朝代：宋

旧相论全德，当朝独盛明。一身清比玉，万务倚如衡。正色排群枉，温辞接后生。暂持礼官笔，无以大休声。谠议开帷幄，仁风逐旆旟。生灵瞻用舍，贤俊入吹嘘。去位犹忧国，终身不废书。传家无异物，惟挂旧安车。
司徒杜正献公挽辞二首·其一
作者：韩维
朝代：宋
体裁：五言律诗

旧相论全德，当朝独盛明。一身清比玉，万务倚如衡。正色排群枉，温辞接后生。暂持礼官笔，无以大休声。
司徒杜正献公挽辞二首·其二
作者：韩维
朝代：宋
体裁：五言律诗

谠议开帷幄，仁风逐旆旟。生灵瞻用舍，贤俊入吹嘘。去位犹忧国，终身不废书。传家无异物，惟挂旧安车。
同三兄安公亭看雨
作者：韩维
朝代：宋

高堂六月苦炎曦，雨逐轻雷过后池。水面凉生跳赤鲤，林端声寂语黄鹂。翠深岸筱无风乱，红重蔷薇到地垂。清景虽嘉欢意少，白头支策坐题诗。
同三兄安公亭看雨
作者：韩维
朝代：宋

高堂六月苦炎曦，雨逐轻雷过后池。
水面凉生跳赤鲤，林端声寂语黄鹂。
翠深岸篠无风乱，红重蔷薇到地垂。
清景虽嘉欢意少，白头支策坐题诗。
同化光陪宁极之滍阳城
作者：韩维
朝代：宋

不踏南溪路，于今五换春。
能来再联骑，还是旧游人。
置酒真乘兴，谈经或入神。
欢余不无愧，林壑未还身。
同化光陪宁极之滍阳城
作者：韩维
朝代：宋

不踏南溪路，于今五换春。能来再联骑，还是旧游人。置酒真乘兴，谈经或入神。欢馀不无愧，林壑未还身。
同化光饮象之家
作者：韩维
朝代：宋

又从邻舍客，来折主人花。游处当年似，悲伤老去加。兴长歌易放，情密语无哗。归路生残月，春风醉袂斜。
同化光饮象之家
作者：韩维
朝代：宋

又从邻舍客，来折主人花。
游处当年似，悲伤老去加。
兴长歌易放，情密语无譁。
归路生残月，春风醉袂斜。
同和叔早出天波门马上口号
作者：韩维
朝代：宋
体裁：七言绝句

去年连骑出天波，共爱晴旸景气和。又喜游从经岁月，西城宫树绿嵯峨。
同和叔饮王文正公三槐厅吴正卿
作者：韩维
朝代：宋

投杯送余景，休驾避初燠。
久嫌花揽心，始爱树清目。
主人乐儒学，定契均季叔。
疏帘翳广坐，并荐肴与蔌。
肃萧太尉馆，简俭见遗躅。
中有戒子篇，惨淡刻寒玉。
世传盛德茂，名与清风穆。
公乎不可见，怅望三槐绿。
同和叔饮王文正公三槐厅呈正卿
作者：韩维
朝代：宋

投杯送余景，休驾避初燠。
久嫌花搅心，始爱树清目。
主人乐儒学，定契均季叔。
疏帘翳广坐，并荐肴与蔌。
肃肃太尉馆，简俭见遗躅。
中有戒子篇，惨淡刻寒玉。
世传盛德茂，名与清风穆。
公乎不可见，怅望三槐绿。
同和叔饮王文正公三槐厅呈正卿
作者：韩维
朝代：宋

投杯送馀景，休驾避初燠。久嫌花搅心，始爱树清目。主人乐儒学，定契均季叔。疏帘翳广坐，并荐肴与蔌。肃肃太尉馆，简俭见遗躅。中有戒子篇，惨淡刻寒玉。世传盛德茂，名与清风穆。公乎不可见，怅望三槐绿。
同士则游西湖
作者：韩维
朝代：宋

今日西湖好，来游未觉喧。柳枝风处乱，花艳暖中繁。桥远归人渡，舟移集鸟翻。何须更樽酒，道胜有清言。
同士则游西湖
作者：韩维
朝代：宋

今日西湖好，来游未觉喧。
柳枝风处乱，花艷暖中繁。
桥远归人渡，舟移集鸟翻。
何须更樽酒，道胜有清言。
同子华仲连二兄游湖
作者：韩维
朝代：宋

浊酒非陶令，方池似习家。
放舡风动柳，着岸水涵花。
对影情无极，高歌兴转赊。
群鸟思共济，何必问仙槎。
同子华仲连二兄游湖
作者：韩维
朝代：宋

浊酒非陶令，方池似习家。
放舡风动柳，着岸水涵花。
对景情无极，高歌兴转赊。
群鸟思共济，何心问仙槎。
同子华仲连二兄游湖
作者：韩维
朝代：宋
体裁：五言律诗

浊酒非陶令，方池似习家。放舡风动柳，著岸水涵花。对影情无极，高歌兴转赊。群鸟思共济，何必问仙槎。
同子华仲连二兄游湖
作者：韩维
朝代：宋

浊酒非陶令，方池似习家。放船风动柳，著岸水涵花。对影情无极，高歌兴转赊。群鸟思共济，何必问仙槎。
同子华兄象之宿资福院
作者：韩维
朝代：宋
体裁：古风

风尘暗西郊，野寺欣税鞅。虚堂清气肃，偃仰百骸放。至道本自简，欲语不可强。夜深松桧寂，明月皎相向。
同戴处士游湖
作者：韩维
朝代：宋

京尘倦游久，爱此西城曲。
泉温草尚青，春近波先渌。
幽人幸相对，高论良自足。
蚩蚩北州民，安得同我欲。
同戴处士游湖
作者：韩维
朝代：宋

京尘倦游久，爱此西城曲。泉温草尚青，春近波先绿。幽人幸相对，高论良自足。蚩蚩北州民，安得同我欲。
同晏着作饮薛园坐中赋
作者：韩维
朝代：宋

鄙生秉愚尚，与世实龃龉。
寄身轩裳内，懒惰众不数。
朅来西都游，获并丞相府。
命驾多从君，载酒即得侣。
洛水南北涯，胜事着自古。
名园蔼相望，香剎屹时睹。
最怜薛家溪，架阁在西浒。
浑流激石来，知自嵩少雨。
如从柁楼下，夜听潮生浦。
采珠樱在盘，剥玉笋登俎。
杂花虽云晚，红白尚可取。
兴来倒冠巾，万事一尘土。
想在京辇日，耳目塞如堵。
出憎车马喧，坐厌名利语。
幸兹清景对，醉死亦吾所。
同晏著作饮薛园坐中赋
作者：韩维
朝代：宋

鄙生秉愚尚，与世实龃龉。寄身轩裳内，懒惰众不数。朅来西都游，获并丞相府。命驾多从君，载酒即得侣。洛水南北涯，胜事著自古。名园蔼相望，香刹屹时睹。最怜薛家溪，架阁在西浒。浑流激石来，知自嵩少雨。如从柁楼下，夜听潮生浦。采珠樱在盘，剥玉笋登俎。杂花虽云晚，红白尚可取。兴来倒冠巾，万事一尘土。想在京辇日，耳目塞如堵。出憎车马喧，坐厌名利语。幸兹清景对，醉死亦吾所。
同景仁况之诸君游南园饮梅花下
作者：韩维
朝代：宋

兹园旷不涉，寒草忽已芽。同游三四人，及此风景嘉。芳梅如我期，朱萼承素华。欣然坐其下，偃君初月斜。攀条酌醇酒，谈笑时一哗。歌童虽非妍，清唱凌烟霞。人生自有适，岂要外物加。兴尽复云返，修竹盘昏鸦。
同景仁况之诸君游南园饮梅花下
作者：韩维
朝代：宋

兹园旷不涉，寒草忽已芽。
同游三四人，及此风景嘉。
芳梅如我期，朱萼承素华。
欣然坐其下，偃君初月斜。
攀条酌醇酒，谈笑时一譁。
歌童虽非妍，清唱凌烟霞。
人生自有适，岂要外物加。
兴尽復云返，修竹盘昏鸦。
同曼叔出郊
作者：韩维
朝代：宋

驱马信所适，路转上野桥。桥边春水净，萦回带平皋。两崖卉木茂，东风澹正摇。故丛尚含绿，新芽已满条。老小延我观，名品各异标。问翁安致之，远自伊洛郊。涉正曾未几，已觉芳意饶。后日风更雨，繁红定飞飘。顾谓同行客，有酒频我招。
同曼叔出郊
作者：韩维
朝代：宋

驱马信所适，路转上野桥。
桥边春水凈，萦回带平皋。
两崖卉木茂，东风澹正摇。
故丛尚含绿，新芽已满条。
老小延我观，名品各异标。
问翁安致之，远自伊洛郊。
涉正曾未几，已觉芳意饶。
后日风更雨，繁红定飞飘。
顾谓同行客，有酒频我招。
同曼叔化光游卞氏园
作者：韩维
朝代：宋

野圃无人到，秋风共子行。
共临流水落，草上废台生。
气晚才看菊，天寒不见莺。
幽闲固多味，浊酒讵须倾。
同曼叔化光游卞氏园
作者：韩维
朝代：宋

野圃无人到，秋风共子行。花临流水落，草上废台生。气晚才看菊，天寒不见莺。幽闲固多味，浊酒讵须倾。
同曼叔化光游卞氏园
作者：韩维
朝代：宋

野圃无人到，秋风共子行。
花临流水落，草上废台生。
气晚才看菊，天寒不见鶑。
幽闲固多味，浊酒讵须倾。
同曼叔游菩提寺
作者：韩维
朝代：宋
体裁：古风

高城如破崖，寺带乔木古。禅房掩清昼，佛画剥寒雨。荒池野蔓合，浊水佳莲吐。萧条联骑游，淡薄对僧语。秋风日夕好，胜事从此数。
同曼叔游菩提寺
作者：韩维
朝代：宋

高城如破崖，寺带乔木石。
禅房掩清昼，佛画剥寒雨。
荒池野蔓合，浊水佳莲吐。
萧条联骑游，淡薄对僧语。
秋风日夕好，胜事从此数。
同曼叔游高阳山
作者：韩维
朝代：宋

久闻高阳胜，近在汝州侧。跂予三年望，我愿今卒获。烟云函两山，台殿开半壁。解鞍高林下，仰视怯登陟。苍松盘老枝，矫矫入檐隙。微风韵其上，落耳寒恻恻。枇杷两高树，中国所未识。叶间青实骈，大与蜀土敌。我来暮暮后，花草已狼籍。不见踯躅红，西岩向人碧。出门步榛荟，微径不可索。援篱下幽涧，剥藓题苍石。鸟啼无定音，虎斗有遗迹。石台平挺挺，野竹瘦历历。主人尉下邑，奔走困符檄。喜我萧散人，幽奇共搜剔。息阴时一憩，贪胜还自力。归时山气冷，草露湿游屐。举手谢峰峦，高秋复来觌。
同曼叔游高阳山
作者：韩维
朝代：宋

久闻高阳胜，近在汝州侧。
跂予三年望，我愿今卒获。
烟云函两山，台殿开半壁。
解鞍高林下，仰视怯登陟。
苍松盘老枝，矫矫入檐隙。
微风韵其上，落耳寒恻恻。
枇杷两高树，中国所未识。
叶间青实骈，大与蜀土敌。
我来暮暮后，花草已狼籍。
不见踯躅红，西岩向人碧。
出门步榛荟，微径不可索。
援篱下幽涧，剥藓题苍石。
鸟啼无定音，虎斗有遗迹。
石台平挺挺，野竹瘦历历。
主人尉下邑，奔走困符檄。
喜我萧散人，幽奇共搜剔。
息阴时一憩，贪胜还自力。
归时山气冷，草露湿游屐。
举手谢峰峦，高秋復来觌。
同曼叔游高阳山
作者：韩维
朝代：宋

久闻高阳胜，近在汝州侧。
跂予三年望，我愿今卒获。
烟云函两山，台殿开半壁。
解鞍高林下，仰视怯登陟。
苍松盘老枝，矫矫入檐隙。
微风韵其上，落耳寒恻恻。
枇杷两高树，中国所未识。
叶间青实骈，大与蜀土敌。
我来暮暮后，花草已狼籍。
不见踯躅红，西岩向人碧。
出门步榛荟，微迳不可索。
援篱下幽涧，剥藓题苍石。
鸟啼无定音，虎斗有遗迹。
石台平挺挺，野竹瘦历历。
主人尉下邑，奔走困符檄。
喜我萧散人，幽奇共搜剔。
息阴时一憩，贪胜还自力。
归时山气冷，草露湿游屐。
举手谢峰峦，高秋复来觌。
同曼叔观颍昌酴醿
作者：韩维
朝代：宋
体裁：古风

前日看花花正发，今日看花花欲歇。入门但见绿阴下，寂寞无人委春雪。狂风飘簸百卉尽，惟有清香吹不绝。攀条惆怅可奈何，与君把酒到明月。
同曼叔诸君登醴泉观凝碧亭
作者：韩维
朝代：宋
体裁：古风

门前车马尘，当昼塞昏雾。安知此亭上，秋色生四顾。黄花散晴阳，赤叶变寒露。境非游览旧，人得朋从素。乐幽鱼群行，赏俊鸟横度。惜无一樽酒，留连清景暮。
同杨方叔游开宝上方有怀里中二三故人
作者：韩维
朝代：宋

京都寡临观，兹地高且明。仲冬一来望，旷然写予情。千载豪杰尽，夷门荆棘生。时平盛民物，华屋连飞甍。长烟冒百里，下视色正青。慨彼尘土间，扰扰何多营。往车无徐驱，来马无停征。顾惭托閒官，幸得游衍并。念我同里人，三四不在行。孔公老龙山，孙子令江城。崔閒盎有粟，辛困冠无缨。一回西南首，惨淡意莫平。
同杨方叔游开宝上方有怀里中二三故人
作者：韩维
朝代：宋

京都寡临观，兹地高且明。
仲冬一来望，旷然写予情。
千载豪杰尽，夷门荆棘生。
时平盛民物，华屋连飞甍。
长烟冒百里，下视色正青。
慨彼尘土间，扰扰何多营。
往车无徐驱，来马无停征。
顾惭託閒官，幸得游衍并。
念我同里人，三四不在行。
孔公老龙山，孙子令江城。
崔閒盎有粟，辛困冠无缨。
一回西南首，惨淡意莫平。
同江谢王出郊
作者：韩维
朝代：宋
体裁：五言律诗

东郊二月天，寒尽未成暄。永日青丝骑，和风绿酒樽。径抽萱甲细，墙倚杏梢繁。烂醉谁知者，行歌入国门。
同胜之明叔游东郊
作者：韩维
朝代：宋

仲冬景气佳，旷然思远涉。晨遵大堤去，寒日在马鬣。浮屠红尘外，楼殿焕层叠。地遐幽景闲，瑶碧秀林叶。清香时出箔，馀经尚委笈。跻阁眺远陂，浮阳来晔晔。花枝亦已柔，行见春露浥。久耽田野乐，况与贤俊接。逍遥永日暇，尘事不过睫。昔人重时晷，所志树勋业。慨予胡不然，空陋无所挟。诗情朝生肠，酒气暮醺颊。陶陶大化内，得此自为惬。诸君能我从，游履方屡蹑。
同胜之明叔游东郊
作者：韩维
朝代：宋

仲冬景气佳，旷然思远涉。
晨遵大堤去，寒日在马鬣。
浮屠红尘外，楼殿焕层迭。
地遐幽景闲，瑶碧秀林叶。
清香时出箔，余经尚委笈。
跻阁眺远陂，浮阳来晔晔。
花枝亦已柔，行见春露浥。
久耽田野乐，况与贤俊接。
逍遥永日暇，尘事不过睫。
昔人重时晷，所志树勋业。
慨予胡不然，空陋无所挟。
诗情朝生肠，酒气暮醺颊。
陶陶大化内，得此自为惬。
诸君能我从，游履方屡蹑。
同胡江范邵裴二宋司马饮会灵水轩即席赋以日暮天无云春风扇微和为韵得日字
作者：韩维
朝代：宋
体裁：古风

华轩压春波，樽酒四座密。柔软柳间风，舒迟花后日。晚色帘捲静，欢兴觞行疾。一陪诸英游，黾勉惭落笔。
同芳公上人游湖
作者：韩维
朝代：宋

晴阳溢目尽光华，乘兴闲来步径沙。
水满不知新穫稻，霜严犹放后凋花。
传心密处宁离妄，着眼高时亦是邪。
竟日清谈何所得，鱼沉鹭起各归家。
同芳公上人游湖
作者：韩维
朝代：宋

晴阳溢目尽光华，乘兴闲来步径沙。水满不知新穫稻，霜严犹放后凋花。传心密处宁离妄，著眼高时亦是邪。竟日清谈何所得，鱼沉鹭起各归家。
同辛杨游李氏园随意各赋古律诗一首
作者：韩维
朝代：宋

腊近云容变，阳生日景添。偶然回晚辔，相与坐晴檐。水绿冰微泮，沙明雪尚沾。弄襟风力薄，著履土膏粘。惊鸟不成下，寒鱼犹在潜。翠深荒岸竹，黄折败池蒹。碍径藤梢曲，钩衣棘刺铦。辞锋怜子淬，閒癖讵予砭。自以清谈胜，宁非乐事兼。春芳有近信，频此醉厌厌。
同辛杨游李氏园随意各赋古律诗一首
作者：韩维
朝代：宋

腊近云容变，阳生日景添。
偶然回晚辔，相与坐晴檐。
水绿冰微泮，沙明雪尚霑。
弄襟风力薄，着履土膏粘。
惊鸟不成下，寒鱼犹在潜。
翠深荒岸竹，黄折败池蒹。
碍径藤梢曲，鈎衣棘刺铦。
辞锋怜子淬，閒癖讵予砭。
自以清谈胜，宁非乐事兼。
春芳有近信，频此醉厌厌。
同邻几原甫谒挺之
作者：韩维
朝代：宋
体裁：七言律诗

河面参差结冻凘，清风不展画船旗。偶驱羸马知何适，独过长桥问所思。可喜身闲亲浊酒，未忘心竞是枯棋。凭君莫唱阳关曲，自觉年来不能悲。
同邻几和叔登定力阁
作者：韩维
朝代：宋

清风何飘飘，万里吹曾轩。
侧身红尘外，却视飞云根。
王都几雄胜，长河中怒奔。
上有怀归子，心随惊浪翻。
登临岂非兰，悲伤久客魂。
日暮下危级，且复同一樽。
同邻几和叔登定力阁
作者：韩维
朝代：宋

清风何飘飘，万里吹曾轩。侧身红尘外，却视飞云根。王都屹雄胜，长河中怒奔。上有怀归子，心随惊浪翻。登临岂非壮，悲伤久客魂。日暮下危级，且复同一樽。
同邻几和叔登定力阁
作者：韩维
朝代：宋

清风何飘飘，万里吹曾轩。
侧身红尘外，却视飞云根。
王都屹雄胜，长河中怒奔。
上有怀归子，心随惊浪翻。
登临岂非壮，悲伤久客魂。
日暮下危级，且復同一樽。
同邻几避暑景德
作者：韩维
朝代：宋

修廊环无端，华殿鸟斯革。
石鲸窥广庭，金像飞半壁。
高槐十丈余，凉叶散檐隙。
兹游得我所，烈日徒自赤。
体烦惬清潭，髪散谢危帻。
彷徉或持书，静默方对奕。
惟时骄阳甚，燥气裂金石。
城郭困风埃，田畴有忧色。
顾惭无用躯，独此享嘉适。
举头望赤霄，安得片云黑。
滂沱为飞霖，一洗周八极。
同邻几避暑景德
作者：韩维
朝代：宋

脩廊环无端，华殿鸟斯革。
石鲸窥广庭，金像飞半壁。
高槐十丈馀，凉叶散檐隙。
兹游得我所，烈日徒自赤。
体烦惬清潭，发散谢危帻。
彷徉或持书，静默方对奕。
惟时骄阳甚，燥气裂金石。
城郭困风埃，田畴有忧色。
顾惭无用躯，独此享嘉适。
举头望赤宵，安得片云黑。
滂沱为飞霖，一洗周八极。
同邻几避暑景德
作者：韩维
朝代：宋

脩廊环无端，华殿鸟斯革。石鲸窥广庭，金像飞半壁。高槐十丈馀，凉叶散檐隙。兹游得我所，烈日徒自赤。体烦惬清潭，发散谢危帻。彷徉或持书，静默方对奕。惟时骄阳甚，燥气裂金石。城郭困风埃，田畴有忧色。顾惭无用躯，独此享嘉适。举头望赤霄，安得片云黑。滂沱为飞霖，一洗周八极。
同陈太丞游龙兴寺经藏院
作者：韩维
朝代：宋

空堂洒寒水，碧楸凉漠漠。
高眠得珍簟，委弃巾与屩。
熏风穆然来，殿角鸣金铎。
清香有时闻，幽鸟无声落。
论诗爱平淡，语道造冲寞。
非吾方外友，谁当共兹乐。
同陈太丞游龙兴寺经藏院
作者：韩维
朝代：宋

空堂洒寒水，碧楸凉漠漠。高眠得珍簟，委弃巾与屩。薰风穆然来，殿角鸣金铎。清香有时闻，幽鸟无声落。论诗爱平淡，语道造冲寞。非吾方外友，谁当共兹乐。
同陈道原谒象之
作者：韩维
朝代：宋
体裁：古风

歊炎日为倦，休驾一潇洒。风竹来迎人，翠色欲倾写。神交不前约，至理非外假。窅然天地间，谁是忘言者。
同魏进道晚过湖上
作者：韩维
朝代：宋

春风湖上泮，奈此净绿何。
平堤看潋滟，皎如镜新磨。
支流别而东，下走万玉珂。
俜俜桥边柳，芳牙缀柔柯。
中洲嘉卉繁，条甲亦以罗。
游禽接翅羽，沉沉鸣声和。
避人去稍远，盘空落还多。
我来日已暮，伫视其顷俄。
羡尔禽类微，终年乐清波。
同魏进道晚过湖上
作者：韩维
朝代：宋

春风湖上泮，奈此净绿何。平堤看潋滟，皎如镜新磨。支流别而东，下走万玉珂。俜俜桥边柳，芳芽缀柔柯。中洲嘉卉繁，条甲亦以罗。游禽接翅羽，沉沉鸣声和。避人去稍远，盘空落还多。我来日已暮，伫视其顷俄。羡尔禽类微，终年乐清波。
同魏进道晚过湖上
作者：韩维
朝代：宋

春风湖上泮，奈此凈绿何。
平堤看潋滟，皎如镜新磨。
支流别而东，下走万玉珂。
俜俜桥边柳，芳芽缀柔柯。
中洲嘉卉繁，条甲亦以罗。
游禽接翅羽，沉沉鸣声和。
避人去稍远，盘空落还多。
我来日已暮，伫视其顷俄。
羡尔禽类微，终年乐清波。
后园杂花特献辄书呈子华兄
作者：韩维
朝代：宋
体裁：七言律诗

向晚低云还作雨，稍寒飞雪又随风。新芽展尽枝头绿，落蘤飘成水面红。身外有名皆是妄，杯中无物未为通。扁舟少待暗阳放，西阁何妨一醉同。
后圃偶成
作者：韩维
朝代：宋
体裁：古风

气昏聊止酒，讼简时闭阁。池红落花委，岸绿新蒲合。厌暄解重衣，息倦偃清榻。永日林下风，山禽响相答。
君俞惠诗觅洛中所得大金菊辄次韵酬二篇
作者：韩维
朝代：宋

繁英浮动满烟叶，爱重不减双南金。陶公此兴亦不浅，聊赠翠茁酬高吟。禅老心真异众心，不缘歌舞费黄金。春芳落尽慵开眼，豫乞寒花伴苦吟。
君俞惠诗觅洛中所得大金菊辄次韵酬二篇·其一
作者：韩维
朝代：宋
体裁：七言绝句

繁英浮动满烟叶，爱重不减双南金。陶公此兴亦不浅，聊赠翠茁酬高吟。
君俞惠诗觅洛中所得大金菊辄次韵酬二篇·其二
作者：韩维
朝代：宋
体裁：七言绝句

禅老心真异众心，不缘歌舞费黄金。春芳落尽慵开眼，豫乞寒花伴苦吟。
听琴
作者：韩维
朝代：宋
体裁：古风

达士寡世慕，至音遗俗弹。一闻正始奏，坐使太古还。残雪照樽酒，晴阳挂檐端。曲罢了无得，清松空自寒。
呈诸先辈
作者：韩维
朝代：宋
体裁：七言律诗

谢事归来老白头，杜门终日绝营求。顾惭义礼非先得，窃幸英豪许并游。介寿又逢春酒熟，贻诗常骇暗珠投。自惭筋力难为礼，不及低回奉献酬。
和三兄之山阳省孀姊书怀
作者：韩维
朝代：宋
体裁：古风

君子蹈仁义，近自亲爱始。当行岂顾留，千里犹举趾。伯氏有东役，驾言适淮涘。离樽未及展，浊醪未及洒。起视白日移，驱车一何驶。遵涂骊唱发，春风落端绮。义参成周作，辞追建安轨。感此留滞迹，一诵三四起。安得假羽翮，远慰心所企。此志良未遂，洒泣讵能已。
和三兄晚饮
作者：韩维
朝代：宋

乍去炎氛浊暑中，高怀幽事不如穷。
乍怜老竹梢云碧，已见新梨着露红。
回雪舞腰来洛浦，仰天歌韵有秦风。
雄图壮节消磨尽，所得清樽一笑同。
和三兄晚饮
作者：韩维
朝代：宋

乍去炎氛浊暑中，高怀幽事不如穷。乍怜老竹梢云碧，已见新梨著露红。回雪舞腰来洛浦，仰天歌韵有秦风。雄图壮节消磨尽，所得清樽一笑同。
和三兄游湖
作者：韩维
朝代：宋

竹阴回抱柳阴敷，石色青青润不枯。暂到已经风力劲，更清须待月轮孤。波涵天影迷高下，云覆山光变有无。暑退疾清人意健，纵吟狂醉是良图。
和三兄游湖
作者：韩维
朝代：宋

竹阴迴抱柳阴敷，石色青青润不枯。
暂到已经风力劲，更清须待月轮孤。
波涵天影迷高下，云覆山光变有无。
暑退疾清人意健，纵吟狂醉是良图。
和三兄立冬祠太乙二首
作者：韩维
朝代：宋

楼外兰班晓斗垂，霜晴宫瓦湿琉璃。
珠幢羽节严仙杖，桂酒椒浆洁祠仪。
寒气导迎通律管，神光飞动属坛壝。
定闻贾傅开良对，天子斋居待受釐。
和三兄立冬祠太乙二首·其一
作者：韩维
朝代：宋
体裁：七言律诗

楼外阑班晓斗垂，霜晴宫瓦湿琉璃。珠幢羽节严仙仗，桂酒椒浆洁祠仪。寒气导迎通律管，神光飞动属坛壝。定闻贾傅开良对，天子斋居待受釐。
和三兄立冬祠太乙二首·其二
作者：韩维
朝代：宋
体裁：七言绝句

曾为祝史趋真馆，屈指于今二十年。琪树瑶林成想像，直疑当日梦游仙。
和三哥入山二首
作者：韩维
朝代：宋

巢由没已久，风迹旷不嗣。长啸箕颍间，悲风肃然至。传闻龙山下，茅屋架三四。中有隐者栖，读书乐仁义。饱观人事变，深钩易象秘。耕田给衣食，乡里沾赈遗。呦呦山鹿群，摩抚驯不畏。乃知至仁心，足以通异类。声名自驰击，我心晏无累。寤寐想斯人，安得同所致。
和三哥入山二首
作者：韩维
朝代：宋

巢由没已久，风迹旷不嗣。
长啸箕颍间，悲风肃然至。
传闻龙山下，茅屋架三四。
中有隠者栖，读书乐仁义。
饱观人事变，深鈎易象秘。
耕田给衣食，乡里霑赈遗。
呦呦山鹿群，摩抚驯不畏。
乃知至仁心，足以通异类。
声名自驰击，我心晏无累。
寤寐想斯人，安得同所致。
和三哥登太行山
作者：韩维
朝代：宋

三朝恩渥重丘山，论报输忠岂易殚。
移疾暂休丞相笔，坐谩犹着侍臣冠。
清樽一笑聊相乐，白首分飞益自嘆。
闾里从游应有日，凝然性海绝波澜。
和三哥登太行山
作者：韩维
朝代：宋

三朝恩渥重丘山，论报输忠岂易殚。移疾暂休丞相笔，坐谩犹著侍臣冠。清樽一笑聊相乐，白首分飞益自叹。闾里从游应有日，凝然性海绝波澜。
和三哥立春即事
作者：韩维
朝代：宋

青帝收寒岁令回，彩幡今胜下天来。
人声恺乐归歌缶，风气恬和拂寿杯。
发逐时光明似雪，心谙世味冷于灰。
西堂梅蕊今年晚，应待安舆到始开。
和三哥立春即事
作者：韩维
朝代：宋

青帝收寒岁令回，綵幡今胜下天来。人声恺乐归歌缶，风气恬和拂寿杯。发逐时光明似雪，心谙世味冷于灰。西堂梅蕊今年晚，应待安舆到始开。
和三哥立春即事
作者：韩维
朝代：宋

青帝收寒岁令回，綵幡今胜下天来。
人声恺乐归歌缶，风气恬和拂寿杯。
髪逐时光明似雪，心谙世味冷于灰。
西堂梅蕊今年晚，应待安舆到始开。
和中道游金明池
作者：韩维
朝代：宋

出苑花光朱雪动，压波桥影綵虹摇。飞扬莺燕惊高管，偃蹇鱼龙近画桡。早识浮名身外事，久判闲日醉中消。几年寥落同游伴，还喜春风并马镳。
和中道游金明池
作者：韩维
朝代：宋

出苑花光朱雪动，压波桥影綵虹摇。
飞扬鶑燕惊高管，偃蹇鱼龙近画桡。
早识浮名身外事，久判闲日醉中消。
几年寥落同游伴，还喜春风并马镳。
和中道游金明池
作者：韩维
朝代：宋

山苑花光朱雪动，厌波桥影彩虹摇。
飞扬莺燕惊高管，偃蹇鱼龙近画桡。
早识浮名身外事，久判闲日醉中消。
几年寥落同游伴，还春春风并马镳。
和之美春日对酒
作者：韩维
朝代：宋
体裁：七言律诗

高轩怒马一憧憧，夫子端居寂寞中。绿酒细斟消暇日，朱弦缓拨对春风。官闲势利无从入，道胜纷华岂易攻。即此便堪遗万虑，可怜夸者自穷通。
和乐道
作者：韩维
朝代：宋

红旆重来镇故乡，吏民欢喜拂牙床。
忽颁优渥垂天诏，仍许衰残守郡章。
自笑木鷄犹独立，人嗟竹马漫相将。
君皇念旧恩非浅，南北圭符各一方。
和乐道
作者：韩维
朝代：宋

红旆重来镇故乡，吏民欢喜拂牙床。忽颁优渥垂天诏，仍许衰残守郡章。自笑木鸡犹独立，人嗟竹马漫相将。君皇念旧恩非浅，南北圭符各一方。
和仲巽在高阳日作诗见怀而不见寄
作者：韩维
朝代：宋
体裁：七言律诗

常记当年并马鞍，翛然无事世尘间。独怜交契如君少，仍喜官曹共我闲。却顾旧游空岁月，欲传佳句邈河关。从今会合尤须数，此别相看鬓已斑。
和仲巽诮京尘
作者：韩维
朝代：宋

轻如游泛坌如驰，朝雨才暗暮即飞。
常恐旱风增气劳，却教晴日损光辉。
衣缁京洛言何验，缨濯沧浪志尚违。
此物无情君莫诮，九衢声利走轮騑。
和仲巽诮京尘
作者：韩维
朝代：宋
体裁：七言律诗

轻如游泛坌如驰，朝雨才暗暮即飞。常恐旱风增气势，却教晴日损光辉。衣缁京洛言何验，缨濯沧浪志尚违。此物无情君莫诮，九衢声利走轮騑。
和仲连兄城上晚步
作者：韩维
朝代：宋
体裁：五言律诗

久积端居滞，聊为散步游。青苔跳怒黾，绿树矫鸣鸠。雨暗横舟浦，凉生调角楼。不妨乘晚兴，更尽水西头。
和伯寿秘监
作者：韩维
朝代：宋
体裁：七言律诗

曾陪道论接清欢，屈指于今四十年。不用笙歌娱上客，直将风月待高眠。黄花一醉犹能否，白首相逢是偶然。便欲投冠结闲伴，家山况与碧嵩连。
和公美以诸家会集所赋诗
作者：韩维
朝代：宋

道在何非乐，官闲不近权。过从只闾里，真率易盘筵。捉麈躬千圣，衔杯慕八仙。清欢垂老得，佳句即时传。玉醴初醇日，琼花欲坠天。谁能于此际，华发问流年。
和公美以诸家会集所赋诗
作者：韩维
朝代：宋

道在何非乐，官闲不近权。
过从只闾里，真率易盘筵。
捉麈躬千圣，衔杯慕八仙。
清欢垂老得，佳句即时传。
玉醴初醇日，琼花欲坠天。
谁能于此际，华髪问流年。
和六弟苦雨
作者：韩维
朝代：宋

雷激霆奔夜复晨，天街流潦没车轮。清风皎日收无迹，妖蜧顽蛟亦有神。荐至已惊占习坎，汨陈深恐败彝伦。苍生可念非吾力，漏屋颓垣不庇身。
和六弟苦雨
作者：韩维
朝代：宋

雷激霆奔夜復晨，天街流潦没车轮。
清风皎日收无迹，妖蜧顽蛟亦有神。
洊至已惊占习坎，汨陈深恐败彝伦。
苍生可念非吾力，漏屋颓垣不庇身。
和冲公上人
作者：韩维
朝代：宋
体裁：五言律诗

远色分诸岛，清光湛一陂。鸟行排夕照，竹影乱风漪。道体烦摩撮，禅心绝占窥。由来输范老，佛法不曾知。
和冲卿晚秋过金明池
作者：韩维
朝代：宋

闻君西郊行，正值秋风晚。清霜卷枯荷，碧玉瑩池面。浮空结脩梁，涌波抗华殿。云烟渺净色，览望一萧散。缅思暮春际，都人盛嬉燕。连帷错绣绮，方车骛金钿。填填鼓钟响，耳目厌哗眩。乃令尘嚣辞，而有清旷恋。达人冥至理，喧寂无异观。偶然秉化往，何适非汗漫。吾知禦寇游，所乐在观变。
和冲卿晚秋过金明池
作者：韩维
朝代：宋

闻君西郊行，正值秋风晚。
清霜卷枯荷，碧玉莹池面。
浮空结修梁，涌波抗华殿。
云烟渺凈色，览望一萧散。
缅思暮春际，都人盛嬉燕。
连帷错绣绮，方车骛金钿。
填填鼓钟响，耳目厌譁眩。
乃令尘嚣辞，而有清旷恋。
达人冥至理，喧寂无异观。
偶然秉化往，何适非汗漫。
吾知御寇游，所乐在观变。
和冲卿晚秋过金明池
作者：韩维
朝代：宋
体裁：古风

闻君西郊行，正值秋风晚。清霜卷枯荷，碧玉莹池面。浮空结脩梁，涌波抗华殿。云烟渺净色，览望一萧散。缅思暮春际，都人盛嬉燕。连帷错绣绮，方车骛金钿。填填鼓钟响，耳目厌哗眩。乃令尘嚣辞，而有清旷恋。达人冥至理，喧寂无异观。偶然秉化往，何适非汗漫。吾知禦寇游，所乐在观变。
和冲卿晚秋过金明池
作者：韩维
朝代：宋

闻群西郊行，正值秋风晚。
清霜卷枯荷，碧玉莹池面。
浮空结脩梁，涌波抗华殿。
云烟渺净色，览望一萧散。
顷思暮春际，都人盛嬉燕。
连帷错绣绮，方车鹜金钿。
填填鼓钟响，耳目厌譁眩。
乃令尘嚣辞，而有清旷恋。
达人冥至理，喧寂无异观。
偶然秉化往，何适非汗漫。
吾知御寇游，所乐在观变。
和冲老雪颂
作者：韩维
朝代：宋
体裁：七言绝句

揉絮琼飞晓尚飘，平吞六合蔽层霄。从来不打禾山鼓，且向樽前看绿腰。
和况之
作者：韩维
朝代：宋

湖上和风艳翠漪，柳枝摇动草芽齐。
珍禽彩翼嬉晴日，游女红裙上大堤。
新试画船浮鹢首，却惭美盎乏驼蹄。
喜君不负持杯约，正是桃花水满溪。
和况之
作者：韩维
朝代：宋

湖上和风艳翠漪，柳枝摇动草芽齐。珍禽綵翼嬉晴日，游女红裙上大堤。新试画船浮鹢首，却惭美盎乏驼蹄。喜君不负持杯约，正是桃花水满溪。
和况之
作者：韩维
朝代：宋

湖上和风艷翠漪，柳枝摇动草芽齐。
珍禽綵翼嬉晴日，游女红裙上大堤。
新试画船浮鹢首，却惭美盎乏驼蹄。
喜君不负持杯约，正是桃花水满溪。
和况之提刑途中遇雪
作者：韩维
朝代：宋

云凝野旷接高低，切切寒侵使者衣。
客路怳惊霜鬓改，家山回望玉觞飞。
更添宿雨催花润，未放春雷起蛰威。
柳色压堤清溜满，舣船持酒待君归。
和况之提刑途中遇雪
作者：韩维
朝代：宋

云凝野旷接高低，切切寒侵使者衣。客路恍惊霜鬓改，家山回望玉觞飞。更添宿雨催花润，未放春雷起蛰威。柳色压堤清溜满，舣船持酒待君归。
和刘郎浴观音予置酒见贻
作者：韩维
朝代：宋

禅关严城侧，深靓辟华构。方吾挟书来，值子出杅后。欣然出浊酒，谈笑坐清昼。三四同来人，颇喜出邂逅。牵衣起相酌，曾不烦劝侑。纷披索潜逃，顾壁恨无窦。不谓一樽乐，有踰万金寿。瓶罍忽已竭，馀兴不自收。走登故人堂，拜叙十年旧。夜深跃马归，不畏妾妇诟。
和刘郎浴观音予置酒见贻
作者：韩维
朝代：宋

禅关严城侧，深靓辟华构。
方吾挟书来，值子出杅后。
欣然出浊酒，谈笑坐清昼。
三四同来人，颇喜出邂逅。
牵衣起相酌，曾不烦劝侑。
纷披索潜逃，顾壁恨无窦。
不谓一樽乐，有逾万金寿。
瓶罍忽已竭，余兴不自收。
走登故人堂，拜叙十年旧。
夜深跃马归，不畏妾妇诟。
和刘郎浴观音予置酒见贻
作者：韩维
朝代：宋

禅关严城侧，深靓闢华构。
方吾挟书来，值子出杅后。
欣然出浊酒，谈笑坐清昼。
三四同来人，颇喜出邂逅。
牵衣起相酌，曾不烦劝侑。
纷披索潜逃，顾壁恨无窦。
不谓一樽乐，有踰万金寿。
瓶罍忽已竭，余兴不自收。
走登故人堂，拜叙十年旧。
夜深跃马归，不畏妾妇诟。
和十一侍郎
作者：韩维
朝代：宋
体裁：七言律诗

地传槐大井泉深，昔侍先庭此镇临。奉使共成三世泽，思亲还怆百年心。怀金岂足骄颜氏，抱瓮徒劳拙汉阴。抖擞尘中千万虑，海风高处坐披襟。
和十侄喜象之来饮兼简龙阳孔先生
作者：韩维
朝代：宋
体裁：七言律诗

世事茫然剧转蓬，一樽何意与君同。从容谈笑皆尘外，恍忽游从似里中。还有桂华来静夜，稍惊梧叶下秋风。欲论归去令人愧，高卧襄阳有德公。
和厚卿值风阻游范园
作者：韩维
朝代：宋
体裁：七言律诗

光禄名园惨淡中，十年樽酒与谁同。有秋方毕随轩雨，未节俄惊落帽风。坐想池塘生碧草，独行阶砌惜芳丛。阳春绝唱知难和，白首空搔两鬓蓬。
和厚卿饮西湖时小侄同赴
作者：韩维
朝代：宋
体裁：七言律诗

劳生从宦意多违，常恨交亲会合稀。父子相随今不间，主宾交错暮忘归。微波稳送兰船度，迟景徐看玉斝飞。尽日清欢犹有憾，无人为唱缕金衣。
和原甫去年对雪思梅今年对梅思雪
作者：韩维
朝代：宋
体裁：古风

中州寒燠与南异，常恨梅花开不早。今年朔雪冬不飞，腊月繁英似南好。君怜芳物感时节，愁见高风冻雪扫。苦嗟十九不称意，徒自令人颜色老。雪迟梅早非我力，会使金樽日倾倒。
和原甫安福院二绝
作者：韩维
朝代：宋

平桥背郭红尘断，净宇临溪绿树深。何日君闲同命驾，凉风吹袖听莺吟。久游京洛化尘衣，闻说林泉便解颐。能使波光入轩槛，为君携酒复题诗。
和原甫安福院二绝·其一
作者：韩维
朝代：宋

平桥背郭红尘断，净宇临溪绿树深。何日君闲同命驾，凉风吹袖听莺吟。
和原甫安福院二绝·其一
作者：韩维
朝代：宋

平桥背郭红尘断，凈宇临溪绿树深。
何日君闲同命驾，凉风吹袖听鶑吟。
和原甫安福院二绝·其二
作者：韩维
朝代：宋

久游京洛化尘衣，闻说林泉便解颐。能使波光入轩槛，为君携酒复题诗。
和原甫安福院二绝·其二
作者：韩维
朝代：宋

久游京洛化尘衣，闻说林泉便解颐。
能使波光入轩槛，为君携酒復题诗。
和原甫封月招江梅不至
作者：韩维
朝代：宋
体裁：五言律诗

尘事无时已，归休虑暂空。超飖广庭步，萧散葛衣风。默与清樽对，心期静者同。独怜新月色，百过达幽丛。
和原甫晓雨
作者：韩维
朝代：宋

喜雨濯炎夜，余飞入晨光。
起来坐轩户，北风吹我裳。
碧折萱叶乱，翠添林笋长。
翩翩庭中燕，群飞戏清凉。
直恐烦暑尽，从此零秋霜。
欣然跨马出，一醉故人觞。
和原甫晓雨
作者：韩维
朝代：宋

喜雨濯炎夜，馀飞入晨光。起来坐轩户，北风吹我裳。碧折萱叶乱，翠添林笋长。翩翩庭中燕，群飞戏清凉。直恐烦暑尽，从此零秋霜。欣然跨马出，一醉故人觞。
和原甫盆池种蒲莲畜小鱼
作者：韩维
朝代：宋
体裁：古风

江湖岂非壮，浩荡不可寻。安知一斛水，坐得万里心。植蒲翠节耸，种莲紫实沉。群鱼不盈寸，泳浅安其深。主人乐幽事，清兴生中林。独观物性得，鹏海均牛涔。
和原甫省中种菊
作者：韩维
朝代：宋

种菊待佳节，节至花自繁。朝感凉风吹，夕爱清露团。封培才几日，翠类纷珊珊。君曹本称剧，占署无停翰。才优顾多暇，曾不废览观。作诗见高兴，读之起予叹。念昔田里居，幽事颇复论。种此黄紫杂，撩乱发墙根。撷英泛浊酒，亲友日为欢。一朝走京邑，连岁遭阻艰。鬓毛将看白，泪眦荧莫乾。时物岂不佳，感伤自有端。
和原甫省中种菊
作者：韩维
朝代：宋

种菊待佳节，节至花自繁。
朝感凉风吹，夕爱清露团。
封培才几日，翠类纷珊珊。
君曹本称剧，占署无停翰。
才优顾多暇，曾不废览观。
作诗见高兴，读之起予嘆。
念昔田里居，幽事颇復论。
种此黄紫杂，撩乱发墙根。
撷英泛浊酒，亲友日为欢。
一朝走京邑，连岁遭阻艰。
鬓毛将看白，泪眦荧莫干。
时物岂不佳，感伤自有端。
和原甫立春日拜赐归不赴邻几会
作者：韩维
朝代：宋
体裁：七言律诗

上阁群公拜赐归，九衢春色遍熙熙。后房丝竹争相命，穷巷箪瓢亦我期。浊酒满樽聊混俗，嘉蔬登俎在随时。刘郎固自多幽思，门掩东风独赋诗。
和原甫见送
作者：韩维
朝代：宋
体裁：五言律诗

德义良所慕，风霜轻此行。放歌留客醉，高咏见公情。祖帐重开席，郊原少驻旌。还知别后意，寂寞对柴扃。
和叔惠荠
作者：韩维
朝代：宋

君居压城根，厥产地宜荠。
呼儿乘昼暄，培壤露寒翠。
撷之登盘蔬，蔼蔚见春意。
方其下筯时，绝甘遽吾遗。
物虽美芹微，意重生刍比。
苟为势利心，千金何足贵。
和叔惠荠
作者：韩维
朝代：宋

君居压城根，厥产地宜荠。呼儿乘昼暄，培壤露寒翠。撷之登盘蔬，蔼蔚见春意。方其下箸时，绝甘遽吾遗。物虽美芹微，意重生刍比。苟为势利心，千金何足贵。
和君俞偶成
作者：韩维
朝代：宋

窃比淮阳卧，幸非庄舄吟。
政余无异事，物外得同心。
遇兴倾浮蚁，投闲作戏禽。
世间并出世，于我两沉沉。
和君俞偶成
作者：韩维
朝代：宋

窃比淮阳卧，幸非庄舄吟。政馀无异事，物外得同心。遇兴倾浮蚁，投闲作戏禽。世间并出世，于我两沉沉。
和君俞喜雨
作者：韩维
朝代：宋

一夜歊炎散烈风，清和从令气潜通。
诚微敢谓天心应，政拙惟希岁事丰。
便有欢声南亩俗，首传佳句少陵翁。
心灰鬓雪无余愿，饱食安居与众同。
和君俞喜雨
作者：韩维
朝代：宋

一夜歊炎散烈风，清和从令气潜通。诚微敢谓天心应，政拙惟希岁事丰。便有欢声南亩俗，首传佳句少陵翁。心灰鬓雪无馀愿，饱食安居与众同。
和君俞喜雨
作者：韩维
朝代：宋

一夜镐炎散烈风，清和从令气潜通。
诚微敢谓天心应，政拙惟希岁事丰。
便有欢声南亩俗，首传佳句省陵翁。
心灰鬓雪无余愿，饱食安居与众同。
和君俞属疾见诒
作者：韩维
朝代：宋

密桐新筱昼阴阴，独想禅房燕□□。□□□□何者病，一尘不立本来心。生涯易足惟高枕，物累难除是苦吟。乘兴几时回杖履，后池泉溜有馀音。
和君俞属疾见诒
作者：韩维
朝代：宋

密桐新篠昼阴阴，独想禅房燕□□。
□□□□何者病，一尘不立本来心。
生涯易足惟高枕，物累难除是苦吟。
乘兴几时回杖履，后池泉溜有余音。
和君俞岁暮偶成
作者：韩维
朝代：宋

冻水迎风解，芳芽逐日新。
不惊身惭老，还喜物皆春。
发短频添雪，心虚不受尘。
鸡豚如有燕，莫忘社中人。
和君俞岁暮偶成
作者：韩维
朝代：宋

冻水迎风解，芳芽逐日新。不惊身渐老，还喜物皆春。发短频添雪，心虚不受尘。鸡豚如有燕，莫忘社中人。
和君俞岁暮偶成
作者：韩维
朝代：宋

冻水迎风解，芳芽逐日新。
不惊身渐老，还喜物皆春。
髪短频添雪，心虚不受尘。
鷄豚如有燕，莫忘社中人。
和君俞春暮书事
作者：韩维
朝代：宋
体裁：五言律诗

举俗从多事，惟君独闭关。废觞岂为戒，开卷不妨闲。小雨清湖面，飞花乱席间。应怜狂太守，心不到灵山。
和吴九王二十八雪诗
作者：韩维
朝代：宋
体裁：古风

方冬气潜温，得晚阴始重。狂随风力翻，怒若云面涌。中微玉霏屑，后盛毛纷氄。寒光动城阙，甘滋入田垄。鹏骞海水飞，骥愤盐车覂。萦楼巧作层，覆道高城甬。群方破昏雾，万物被光宠。涂歌涵太和，送贺仰高拱。判官坐丞华，赋诗掩垂陇。貂裘拥宵谈，金杯落晨捧。此兴吾不薄，君门旦当踵。
和周仲章出郊
作者：韩维
朝代：宋

万里青天洗曙霜，秋曦满眼对晴光。扫残遗秉川原静，折过寒花径隧荒。偶入名园逢漆吏，远寻香刹问支郎。浮生宠辱何须道，幸有田家浊酒尝。
和周仲章出郊
作者：韩维
朝代：宋

万里青天洗曙霜，秋曦满眼对晴光。
扫残遗秉川原静，折过寒花径隧荒。
偶入名园逢漆吏，远寻香剎问支郎。
浮生宠辱何须道，幸有田家浊酒尝。
和圣俞喜雪
作者：韩维
朝代：宋

穷冬不雪天子忧，既祷乃降惟神休。
人间半夜天地白，灵泽一洒万彙周。
乃知天人相响影，自古王者重修省。
登贤黜邪朝序清，锄奸戮妖海波静。
群公不劳岁奔走，四时不干雨旸正。
和圣俞喜雪
作者：韩维
朝代：宋

穷冬不雪天子忧，既祷乃降惟神休。人间半夜天地白，灵泽一洒万汇周。乃知天人相响影，自古王者重修省。登贤黜邪朝序清，锄奸戮妖海波静。群公不劳岁奔走，四时不干雨旸正。
和圣俞天津桥闻歌
作者：韩维
朝代：宋
体裁：五言律诗

飞雪朝来霁，朱楼月下过。绝云看丽构，裂玉堕清歌。醉烛轻摇箔，游鞍不动珂。回头少年乐，惨淡一悲哦。
和圣俞天津桥闻歌
作者：韩维
朝代：宋

飞雪朝来霁，朱楼月下过。
绝云看丽构，裂玉随清歌。
醉烛轻摇箔，游鞍不动珂。
回头少年乐，惨淡一悲哦。
和圣俞斗山鹊
作者：韩维
朝代：宋

禀此分斗姿，用舍在所激。
翻跳巧相中，一败躯命掷。
晨鷄鸣不渝，霜隼时乃击。
既无一二效，岂不愧肉食。
和圣俞斗山鹊
作者：韩维
朝代：宋

禀此分斗姿，用舍在所激。翻跳巧相中，一败躯命掷。晨鸡鸣不渝，霜隼时乃击。既无一二效，岂不愧肉食。
和圣俞游梁王吹台有感
作者：韩维
朝代：宋

高台压万井，四绝埃与氛。上有金仙庐，凌虚结楣棼。尝闻登其巅，直视太行云。壮观良跂予，夙驾惭后君。况当朱炎月，烈风来朝曛。泛潋白正醴，飘飖轻练裙。想像箫鼓处，寥寥如有闻。一写沈郁忧，怀古何足云。
和圣俞游梁王吹台有感
作者：韩维
朝代：宋

高台压万井，四绝埃与氛。
上有金仟庐，凌虚结楣芬。
尝闻登其巅，直视太行云。
兰观良跂予，夙驾惭后君。
况当朱炎月，烈风来朝嚑。
泛潋白正醴，飘飖轻练裙。
想像箫鼓处，寥寥如有闻。
一写沈郁忧，怀古何足云。
和圣俞游梁王吹台有感
作者：韩维
朝代：宋

高台压万井，四绝埃与氛。
上有金僊庐，凌虚结楣棼。
尝闻登其巅，直视太行云。
壮观良跂予，夙驾惭后君。
况当朱炎月，烈风来朝曛。
泛潋白正醴，飘飖轻练裙。
想像箫鼓处，寥寥如有闻。
一写沈鬰忧，怀古何足云。
和圣俞逢羊
作者：韩维
朝代：宋
体裁：古风

雉以媒就获，鹿以由见羁。物情非本然，实自巧者为。惟人莫或使，势利中夺移。朝游固金石，暮变险阱机。世路有如此，君无独羊悲。
和圣俞闻景纯吹笛妓病愈
作者：韩维
朝代：宋

刁侯好事闻当年，至今风韵独依然。归来不作留滞叹，能出窈窕夸樽前。前时宾客会清夜，横笛裂玉吹孤圜。新声妙逐柔指变，馀响欻与高云连。悲风萧瑟四座耸，清笑自足遗拘挛。近闻有疾勿药喜，主人欲饮期数贤。气羸曲节宜少缓，体软舞态当益妍。人生行乐不可后，幸及华月秋娟娟。
和圣俞闻景纯吹笛妓病愈
作者：韩维
朝代：宋

刁侯好事闻当年，至今风韵独依然。
归来不作留滞嘆，能出窈窕夸樽前。
前时宾客会清夜，横笛裂玉吹孤圜。
新声妙逐柔指变，余响欻与高云连。
悲风萧瑟四座耸，清笑自足遗拘挛。
近闻有疾勿药喜，主人欲饮期数贤。
气羸曲节宜少缓，体软舞态当益妍。
人生行乐不可后，幸及华月秋娟娟。
和圣俞食笋
作者：韩维
朝代：宋

犀皮包玉束作斤，有馈为子盘中珍。爱之不欲食客众，夜密置酒呼其邻。作诗盈纸颇瑰怪，胄出恐是龙之真。流涎溢吻极称诧，两都无芹吴无莼。念我故园事栽插，独于此物尤勤勤。春芽怒迸地皮裂，采掇入撰无虚晨。独留晚出补林罅，几日不见长过人。新梢秀叶动清景，荫藉往往铺吾茵。而今安得复致此，腹饱藜苋身埃尘。
和圣俞食笋
作者：韩维
朝代：宋

犀皮包玉束作斤，有馈为子盘中珍。
爱之不欲食客众，夜密置酒呼其邻。
作诗盈纸颇瓌怪，胄出恐是龙之真。
流涎溢吻极称诧，两都无芹吴无莼。
念我故园事栽插，独于此物尤勤勤。
春芽怒迸地皮裂，采掇入撰无虚晨。
独留晚出补林罅，几日不见长过人。
新梢秀叶动清景，荫藉往往铺吾茵。
而今安得復致此，腹饱藜苋身埃尘。
和圣俞饮会之作
作者：韩维
朝代：宋

幕府多俊良，乘间得邀命。
陈觞四座合，清笑发高兴。
冰梨走咸黾，霜橘荐穰邓。
肴羞愧无珍，粗竭我家称。
礼酬嫌已拘，戏罚甘太横。
诗诵唐人为，议法汉儒正。
新嘲时巧发，诡令或孤迸。
聊矜一时快，岂校负与胜。
行伤昆弟别，且乐宾友盛。
但愿会合频，醉日敢辞併。
和圣俞饮会之作
作者：韩维
朝代：宋

幕府多俊良，乘间得邀命。陈觞四座合，清笑发高兴。冰梨走咸黾，霜橘荐穰邓。肴羞愧无珍，粗竭我家称。礼酬嫌已拘，戏罚甘太横。诗诵唐人为，议法汉儒正。新嘲时巧发，诡令或孤迸。聊矜一时快，岂校负与胜。行伤昆弟别，且乐宾友盛。但愿会合频，醉日敢辞并。
和圣俞饮廷老家晚又饮原甫家
作者：韩维
朝代：宋

人生天地间，常为外物驱。
自非无心者，不能忘所趋。
所趋既若一，莫如饮酒娱。
饮酒既复醉，万事皆分铢。
醉心兀无思，安问贤与愚。
醉目浩无睹，安识嫱与嫫。
是非两弃绝，幸免祸患俱。
况吾二三友，襟抱达者徒。
所营既同方，所处又比闾。
惟吾廷老生，宛在城北隅。
北隅虽云远，跨马亦须臾。
季冬阴气凝。风力利石砮。
从今雪花落，径往不待呼。
和圣俞饮廷老家晚又饮原甫家
作者：韩维
朝代：宋

人生天地间，常为外物驱。自非无心者，不能忘所趋。所趋既若一，莫如饮酒娱。饮酒既复醉，万事皆分铢。醉心兀无思，安问贤与愚。醉目浩无睹，安识嫱与嫫。是非两弃绝，幸免祸患俱。况吾二三友，襟抱达者徒。所营既同方，所处又比闾。惟吾廷老生，宛在城北隅。北隅虽云远，跨马亦须臾。季冬阴气凝，风力利石砮。从今雪花落，径往不待呼。
和圣俞饮廷老家晚又饮原甫家
作者：韩维
朝代：宋

人生天地间，常为外物驱。
自非无心者，不能忘所趋。
所趋既若一，莫如饮酒娱。
饮酒既復醉，万事皆分铢。
醉心兀无思，安问贤与愚。
醉目浩无睹，安识嫱与嫫。
是非两弃绝，幸免祸患俱。
况吾二三友，襟抱达者徒。
所营既同方，所处又比闾。
惟吾廷老生，宛在城北隅。
北隅虽云远，跨马亦须臾。
季冬阴气凝，风力利石砮。
从今雪花落，径往不待呼。
和太祝端居有怀叔恬秘书
作者：韩维
朝代：宋

鄙生复田庐，疏绝豪俊后。侧聆杨生贤，名挂时辈口。向风结遐想，几岁欲奔走。比闻官旁郡，敛板不去手。沈埋文俗间，有类鱼落笱。颇思沿檄来，一洗烦滞久。览君端居作，怀伫日延首。窃高田苏游，遂信尹公友。丈夫相期意，不必衔杯酒。作诗助嘉招，此志非邂逅。
和太祝端居有怀叔恬秘书
作者：韩维
朝代：宋

鄙生復田庐，疏绝豪俊后。
侧聆杨生贤，名挂时辈口。
嚮风结遐想，几岁欲奔走。
比闻官旁郡，敛板不去手。
沈埋文俗间，有类鱼落笱。
颇思沿檄来，一洗烦滞久。
览君端居作，怀伫日延首。
窃高田苏游，遂信尹公友。
丈夫相期意，不必衔杯酒。
作诗助嘉招，此志非邂逅。
和太素双头牡丹兼呈子华
作者：韩维
朝代：宋
体裁：五言绝句

群英日零谢，并蒂发奇芳。愿以附驿使，为兄寿且昌。
和太素同看梅花寄子华
作者：韩维
朝代：宋

寒林冻卉谁观者，繁艳清香自得之。天赋好花如有待，日寻幽径不知疲。未逢驿使空怀远，犹喜山翁亦好奇。昔岁一觞今一咏，共陶真意不为私。
和太素同看梅花寄子华
作者：韩维
朝代：宋

寒林冻卉谁观者，繁艳清香自得子。
天赋好花如有待，日寻幽径不知疲。
未逢驿使空怀远，犹喜山翁亦好奇。
昔岁一觞今一咏，共陶真意不为私。
和太素同看梅花寄子华
作者：韩维
朝代：宋

寒林冻卉谁观者，繁艷清香自得之。
天赋好花如有待，日寻幽径不知疲。
未逢驿使空怀远，犹喜山翁亦好奇。
昔岁一觞今一咏，共陶真意不为私。
和太素大雪苦寒
作者：韩维
朝代：宋
体裁：五言律诗

晨兴出户望，一色四方齐。旋委清池失，偏欺翠竹低。杯深怜绝景，毫健得新题。丽藻思风絮，衰颜怯冻梨。
和太素密杏
作者：韩维
朝代：宋
体裁：七言绝句

甘滋不假蜂房取，美种疑随鹤驭来。方朔偷桃徒语尔，安期食枣足珍哉。
和如晦游临淄园示元明
作者：韩维
朝代：宋

平津开馆大道西，桃夭杳姹通园蹊。
东风入林朱白动，次第装遍枝高低。
红梅最好花正盛，我时往看归仍携。
尔来风雨就零谢，忍见踏尽随春泥。
广文先生厌闲冷，投书结伴散马蹄。
主人同僚相门出，未肯朝暮甘盐齑。
欢然握手喜迎候，促具并走子与妻。
插芳咀甘不知去，归舍已见鷄在栖。
坐挥大句鄙凡近，脱落尘迹登天梯。
不因时节自娱放，颇置白黑为愁凄。
我昏如此漫不省，何异车鼓乐鷃鼷。
长安绿酒春正美，与子一醉万事齐。
和如晦游临淄园示元明
作者：韩维
朝代：宋

平津开馆大道西，桃夭杳姹通园蹊。东风入林朱白动，次第装遍枝高低。红梅最好花正盛，我时往看归仍携。尔来风雨就零谢，忍见踏尽随春泥。广文先生厌闲冷，投书结伴散马蹄。主人同僚相门出，未肯朝暮甘盐齑。欢然握手喜迎候，促具并走子与妻。插芳咀甘不知去，归舍已见鸡在栖。坐挥大句鄙凡近，脱落尘迹登天梯。不因时节自娱放，颇置白黑为愁凄。我昏如此漫不省，何异车鼓乐鴳鼷。长安绿酒春正美，与子一醉万事齐。
和如晦游临淄园示元明
作者：韩维
朝代：宋

平津开馆大道西，档夭杳姹通园蹊。
东风入林朱白动，次第装遍枝高低。
红梅最好花正盛，我时往看归仍携。
尔来风雨就零谢，忍见踏尽随春泥。
广文先生厌闲冷，投书结伴散马蹄。
主人同僚相门出，未肯朝暮甘盐齑。
欢然握手喜迎候，促具并走子与妻。
插芳咀甘不知去，归舍已见鸡在栖。
坐挥大句鄙凡近，脱落尘迹登天梯。
不因时节自娱放，颇置白黑为愁凄。
我昏如此漫不省，何异车鼓乐鷃鼷。
长安绿酒春正美，与子一醉万事齐。
和子华兄同永叔饮三班官舍兼约明日饮永叔家
作者：韩维
朝代：宋
体裁：七言律诗

视草名臣润色才，玉墀晨退共徘徊。朝廷无事文书省，台阁相欢笑语开。少厌赓酬停落笔，旋寻歌舞约衔杯。广文主簿官閒冷，不是诗情岂合来。
和子华兄喜雨
作者：韩维
朝代：宋

膏润涵濡万物中，欣然生意满和风。
{扌嵌}飘先动吟毫紫，急洒疑催舞袂红。
病手便甘千日醉，疲农又得一年丰。
欢声定有歌尧壤，喜气遥瞻绕汉宫。
和子华兄喜雨
作者：韩维
朝代：宋

膏润涵濡万物中，欣然生意满和风。■飘先动吟毫紫，急洒疑催舞袂红。病手便甘千日醉，疲农又得一年丰。欢声定有歌尧壤，喜气遥瞻绕汉宫。
和子华兄太素泛舟香菜门
作者：韩维
朝代：宋
体裁：五言律诗

霜髯照四坐，宛是商颜来。舟移一水远，楼对群峰开。谈笑尽永日，声利轻浮埃。既同剡溪往，亦类稽山回。
和子华兄宴王道损公宇
作者：韩维
朝代：宋

济济高燕会，众宾且喜乐。方冬气常温，是日寒始若。愁云际平林，垂见雪花落。四座喜相顾，有引必虚爵。中堂岂非佳，东圃罗帟幄。当亭列射格，抗的明灼灼。雕弓既出韔，劲矢各在握。主人揖让兴，客以次序作。目惴綵树移，心倾钟鼓数。笑言何谑失，仪节亦称娖。酒酣事颇变，极口纵谈谑。失令固有罚，出语辄见酌。平生爱疏放，论议鄙龊龊。欢来一狂散，岂顾醒后怍。诗人亦有言，善戏不为虐。所赖众君子，阔达见表襮。还家遂酩酊，岂复记鸣柝。
和子华兄宴王道损公宇
作者：韩维
朝代：宋

济济高燕会，众宾且喜乐。
方冬气常温，是日寒始若。
愁云际平林，垂见雪花落。
四座喜相顾，有引必虚爵。
中堂岂非佳，东圃罗帟幄。
当亭列射格，抗的明灼灼。
雕弓既出韔，劲矢各在握。
主人揖让兴，客以次序作。
目惴綵树移，心倾钟鼓数。
笑言何谑失，仪节亦称娖。
酒酣事颇变，极口纵谈谑。
失令固有罚，出语辄见酌。
平生爱疏放，论议鄙龊龊。
欢来一狂散，岂顾醒后怍。
诗人亦有言，善戏不为虐。
所頼众君子，阔达见表襮。
还家遂酩酊，岂復记鸣柝。
和子华兄寄酒走笔
作者：韩维
朝代：宋

开壶绿酒金英满，走笔彫章锦段成。不假陶潜篱下望，更判五斗涤烦酲。
和子华兄寄酒走笔
作者：韩维
朝代：宋

开壶绿酒金英满，走笔雕章锦段成。
不假陶潜篱下望，更判五斗涤烦酲。
和子华兄方惜鶑声之晚今忽闻之
作者：韩维
朝代：宋
体裁：七言律诗

山鸟凡禽处处鸣，独怜清啭久无声。起从岩谷春风晚，飞过林塘霁日明。不为好音轻俗耳，自逢真赏动诗情。少年乐事今抛尽，节物催人只自惊。
和子华兄清洛阻风
作者：韩维
朝代：宋

将相身荣大耋年，高怀先到碧嵩前。牙兵不用驱双节，神物应须护两舷。锦段已传佳句丽，丝头无复世情牵。华颠学士聆风喜，归思如今已浩然。
和子华兄清洛阻风
作者：韩维
朝代：宋

将相身荣大耋年，高怀先到碧嵩前。
牙兵不用驱双节，神物应须护两舷。
锦段已传佳句丽，丝头无復世情牵。
华颠学士聆风喜，归思如今已浩然。
和子华兄闻布谷声而莺声寂然
作者：韩维
朝代：宋

杨花飞尽叶成阴，坐阅啼禽百种声。戴胜催耕当是月，杜鹃遗恨岂今生。及时燕乐风骚急，感物伤嗟老大情。自笑拙艰成底事，十年不听上林莺。
和子华兄闻布谷声而鶑声寂然
作者：韩维
朝代：宋

杨花飞尽叶成阴，坐阅啼禽百种声。
戴胜催耕当是月，杜鹃遗恨岂今生。
及时燕乐风骚急，感物伤嗟老大情。
自笑拙艰成底事，十年不听上林鶑。
和子华同程中散燕湖上
作者：韩维
朝代：宋
体裁：七言律诗

林塘潇洒夏阴初，翠窦红芳助燕娱。不用俗音流乐府，自期仙御下蓬壶。金跳巨鲤开纹浪，雪洒群鸦度绿梧。日落人归尤胜绝，篮舆回首尽城隅。
和子华安国明空颂
作者：韩维
朝代：宋
体裁：五言律诗

欲识真空理，须明动用间。色心全不碍，生死岂相关。卷箔凉风动，焚香昼景閒。回头大行路，满目是青山。
和子华对雨有感
作者：韩维
朝代：宋

小桃零乱逐东风，繁杏枝桃次第红。
把酒直须连日持，春光一半已成空。
和子华对雨有感
作者：韩维
朝代：宋

小桃零乱逐东风，繁杏枝梢次第红。把酒直须连日看，春光一半已成空。雪白朱红已万枝，年年长恨失花期。莫嗟飞雨淹游棹，却赖春寒发较迟。
和子华对雨有感·其一
作者：韩维
朝代：宋
体裁：七言绝句

小桃零乱逐东风，繁杏枝梢次第红。把酒直须连日看，春光一半已成空。
和子华对雨有感·其二
作者：韩维
朝代：宋

雪白朱红已万枝，年年长恨失花期。莫嗟飞雨淹游棹，却赖春寒发较迟。
和子华对雨有感·其二
作者：韩维
朝代：宋

雪白朱红已万枝，年年长恨失花期。
莫嗟飞雨淹游棹，却頼春寒发较迟。
和子华湖上书事
作者：韩维
朝代：宋

清霜彫远木，潩水溢西陂。画鹢凌空界，鸣鸥矫翠漪。菊残犹可折，竹密不容窥。物我同真际，谁当惮四知。
和子华湖上书事
作者：韩维
朝代：宋

清霜雕远木，潩水溢西陂。
画鹢凌空界，鸣鸥矫翠漪。
菊残犹可折，竹密不容窥。
物我同真际，谁当惮四知。
和子华湖上避暑
作者：韩维
朝代：宋

堤边杨柳无穷碧，亭下芙蓉四面红。
岛影低回明镜裏，荷香浮动绿樽中。
清心不厌飞山雨，动髪时欣过水风。
鼎足坐谈非俗侣，不归名教即真空。
和子华湖上避暑
作者：韩维
朝代：宋

堤边杨柳无穷碧，亭下芙蓉四面红。岛影低回明镜里，荷香浮动绿樽中。清心不厌飞山雨，动发时欣过水风。鼎足坐谈非俗侣，不归名教即真空。
和子华见寄
作者：韩维
朝代：宋
体裁：七言律诗

松柏无心自后凋，此心无物更寥寥。伯夷岂是归周晚，孟子空嗟出昼遥。谈道每嗤犹有待，当官常欲取非招。荒园寂寞无谁语，兰菊幽香没艾萧。
和子华许昌道中诗有隐逸之思
作者：韩维
朝代：宋

悲风中夜兴，寒气入我室。
颓然揽衣坐，中怀百忧溢。
我生乏壮图，少小事刀笔。
窥古得微尚，趋时寡良术。
野性不受羁，尘事忧见桎。
况兹罗大艰，哀号重衰疾。
生意且萧瑟，何必慕禄秩。
风俗日以恶，险诈路百出。
素昧防闲术，睹此实怖慄。
鸡豚燕嘉辰，鱼钓乐暇日。
读书取知道，白首穷经一。
甘从野儒事，庶保幽人吉。
咄哉轩冕徒，校此孰劳佚。
和子华许昌道中诗有隐逸之思
作者：韩维
朝代：宋

悲风中夜兴，寒气入我室。颓然揽衣坐，中怀百忧溢。我生乏壮图，少小事刀笔。窥古得微尚，趋时寡良术。野性不受羁，尘事忧见桎。况兹罹大艰，哀号重衰疾。生意且萧瑟，何必慕禄秩。风俗日以恶，险诈路百出。素昧防闲术，睹此实怖慄。安能徇时好，哓哓丧天质。所赖子华兄，志尚古人匹。新诗来联翩，意韵时高逸。中画归休计，罗列甚详密。雅怀萧洒心，期言倘能必。便当奉几杖，相与安蓬荜。薄田能力耕，岁计犹不失。结庐守松楸，筑圃蓺柿栗。鸡豚燕嘉辰，鱼钓乐暇日。读书取知道，白首穷经一。甘从野儒事，庶保幽人吉。咄哉轩冕徒，校此孰劳佚。
和子华许昌道中诗有隠逸之思
作者：韩维
朝代：宋

悲风中夜兴，寒气入我室。
颓然揽衣坐，中怀百忧溢。
我生乏壮图，少小事刀笔。
窥古得微尚，趋时寡良术。
野性不受羁，尘事忧见桎。
况兹罹大艰，哀号重衰疾。
生意且萧瑟，何必慕禄秩。
风俗日以恶，险诈路百出。
素昧防闲术，睹此实怖栗。
安能徇时好，哓哓丧天质。
所頼子华兄，志尚古人匹。
新诗来联翩，意韵时高逸。
中画归休计，罗列甚详密。
雅怀萧洒心，期言倘能必。
便当奉几杖，相与安蓬荜。
薄田能力耕，岁计犹不失。
结庐守松楸，筑圃蓺柿栗。
鷄豚燕嘉辰，鱼钓乐暇日。
读书取知道，白首穷经一。
甘从野儒事，庶保幽人吉。
咄哉轩冕徒，校此孰劳佚。
和子履再游李氏园
作者：韩维
朝代：宋
体裁：七言律诗

翠竹苍林颜色老，游人安得故时同。沾衣似对金城柳，握管翻悲楚水枫。新鬓旋惊吟后白，好花犹记折来红。须知世事徒劳耳，惟有清樽不负公。
和孙廷平坦嵩山十首 其三 孤竹蘋
作者：韩维
朝代：宋

春山夜多雨，点蘋生水涘。谁与赏幽芳，惟有岩中子。抱琴沙上立，日暮清风起。
和孙廷平坦嵩山十首 其六 天外峰
作者：韩维
朝代：宋

孤峰望不极，却视天形低。天高岂可踰，直以云濛之。何时一扫去，高下皎不疑。
和孙廷平坦嵩山十首 其四 垂崖鞭
作者：韩维
朝代：宋

蛰蛇拖脩尾，下映赤壁烟。骐骥久不出，此物甘弃捐。常恐雷雨至，飞起苍崖颠。
和孙廷平坦嵩山十首·云际钟
作者：韩维
朝代：宋

层云冒诸岭，迢迢起何处。稍与暝烟沉，还随晚风度。声绝人倚楼，东风月才吐。
和孙廷平坦嵩山十首·云际钟
作者：韩维
朝代：宋

层云冒诸岭，迢迢起何处。
稍与暝烟沉，还随晚风度。
声绝人倚楼，东风月纔吐。
和孙廷平坦嵩山十首·古木阴
作者：韩维
朝代：宋
体裁：古风

山木以不材，故能遂拥肿。阴成众人息，于世岂非用。不用用已成，兹理古所重。
和孙廷平坦嵩山十首·古木阴
作者：韩维
朝代：宋

山木以不材，故能遂拥肿。阴成众人息，于世岂非用。不用用已成，兹理古所重。寒溪水痕落，怪石千万状。须防游屐滑，不碍钓舟漾。安得平若席，卧看孤月上。春山夜多雨，点蘋生水涘。谁与赏幽芳，惟有岩中子。抱琴沙上立，日暮清风起。蛰蛇拖脩尾，下映赤壁烟。骐骥久不出，此物甘弃捐。常恐雷雨至，飞起苍崖颠。层云冒诸岭，迢迢起何处。稍与暝烟沉，还随晚风度。声绝人倚楼，东风月才吐。孤峰望不极，却视天形低。天高岂可踰，直以云濛之。何时一扫去，高下皎不疑。秋风原上菊，百草同蕃滋。霜至草已死，黄花始离离。君子不独异，显晦顾有时。拖网潭上归，孤烟出峰背。稍没寒雾中，微明秋雨外。起我江湖心，鲈鱼方可脍。阳生溪谷温，坼坼冰面破。渌随波色还，白放云光堕。野鸥岂知此，终日忘形坐。鸣泉泻幽谷，谷响声又激。上荫百丈松，下有无数石。会脱炎天屦，坐浸两脚赤。
和孙廷平坦嵩山十首·垂崖鞭
作者：韩维
朝代：宋

蛰蛇拖修尾，下映赤壁烟。
骐骥久不出，此物甘弃捐。
常恐雷雨至，飞起苍崖颠。
和孙廷平坦嵩山十首·天外峰
作者：韩维
朝代：宋

孤峰望不极，却视天形低。
天高岂可踰，直以云蒙之。
何时一扫去，高下皎不疑。
和孙廷平坦嵩山十首·天外峰
作者：韩维
朝代：宋

孤峰望不极，却视天形低。
天高岂可逾，直以云蒙之。
何时一扫去，高下皎不疑。
和孙廷平坦嵩山十首·孤竹苹
作者：韩维
朝代：宋

春山夜多雨，点苹生水涘。
谁与赏幽芳，惟有岩中子。
抱琴沙上立，日暮清风起。
和孙廷平坦嵩山十首·寒溪石
作者：韩维
朝代：宋
体裁：古风

寒溪水痕落，怪石千万状。须防游屐滑，不碍钓舟漾。安得平若席，卧看孤月上。
和孙廷平坦嵩山十首·幽谷泉
作者：韩维
朝代：宋
体裁：古风

鸣泉泻幽谷，谷响声又激。上荫百丈松，下有无数石。会脱炎天屦，坐浸两脚赤。
和孙廷平坦嵩山十首·春溪水
作者：韩维
朝代：宋
体裁：古风

阳生溪谷温，坼坼冰面破。渌随波色还，白放云光堕。野鸥岂知此，终日忘形坐。
和孙廷平坦嵩山十首·渔舟火
作者：韩维
朝代：宋
体裁：古风

拖网潭上归，孤烟出峰背。稍没寒雾中，微明秋雨外。起我江湖心，鲈鱼方可脍。
和孙廷平坦嵩山十首·秋原菊
作者：韩维
朝代：宋
体裁：古风

秋风原上菊，百草同蕃滋。霜至草已死，黄花始离离。君子不独异，显晦顾有时。
和安国天钵拈香
作者：韩维
朝代：宋
体裁：七言律诗

杖策乘缘利有生，闻风犹得耳根清。去年俱是凝然体，存殁徒伤妄者情。灵骨不随烟共尽，真心常与月孤明。世人欲识泥洹路，问取师今第几程。
和宋中散寄景仁新池
作者：韩维
朝代：宋

北顾兴王府，东瞻象日畿。
稻塍常借润，黍尺讵能晞。
鹭浴菖芽短，鱼跳荇来肥。
乐亭初置酒，试舞旋裁衣。
逸冀相从老，冥鸿自在飞。
月游刳小艇，雨钓筑新矶。
栽插期春事，追游惜晚晖。
气同均我尔，道胜绝从违。
安燕兴棠棣，艰勤陋采薇。
如何宋中散，留滞不成归。
和宋中散寄题景仁新池
作者：韩维
朝代：宋
体裁：五言排律

北顾兴王府，东瞻象日畿。稻塍常借润，黍尺讵能晞。鹭浴菖芽短，鱼跳荇菜肥。乐亭初置酒，试舞旋裁衣。逸冀相从老，冥鸿自在飞。月游刳小艇，雨钓筑新矶。栽插期春事，追游惜晚晖。气同均我尔，道胜绝从违。安燕兴棠棣，艰勤陋采薇。如何宋中散，留滞不成归。
和定国廷评
作者：韩维
朝代：宋

孤身万里逐流人，两见炎洲末利春。
勋族每蒙朝念旧，圣恩方与士更新。
忘忧自有禅心静，御瘴无先道气醇。
傅野为霖非我事，愿闻雷雨跃穷鳞。
和定国廷评
作者：韩维
朝代：宋

孤身万里逐流人，两见炎洲末利春。勋族每蒙朝念旧，圣恩方与士更新。忘忧自有禅心静，禦瘴无先道气醇。傅野为霖非我事，愿闻雷雨跃穷鳞。
和尧夫思湖上秋时见寄
作者：韩维
朝代：宋
体裁：七言律诗

落尽芙蕖十顷红，败荷衰草满秋风。夷犹画鹢来天外，嘹唳惊鸿入镜中。亭榭装成如待我，樽罍开处便思翁。粗官岂得君留滞，府第深严合在东。
和崔象之颍桥观赠阵清臣太丞兼简阵
作者：韩维
朝代：宋

崔侯朝从西邑归，面有矜色口且咨。
云得高士阵其姓，非向可见所庶几。
尝登于朝最吏课，一旦去之心甚怡。
颍阳古观三日语，坐见月出青松枝。
深穷性命识原本，论议纯一无瑕疵。
周通旁畅未始极，曾不与道相乖违。
阵虽平生所未识，以子而誉信不疑。
向风长想日复夜，膏车秣马吾其西。
和崔象之颍桥观赠陈清臣太丞兼简陈
作者：韩维
朝代：宋

崔侯朝从西邑归，面有矜色口且咨。云得高士陈其姓，非向可见所庶几。尝登于朝最吏课，一旦去之心甚怡。颍阳古观三日语，坐见月出青松枝。深穷性命识原本，论议纯一无瑕疵。周通旁畅未始极，曾不与道相乖违。陈虽平生所未识，以子而誉信不疑。向风长想日复夜，膏车秣马吾其西。
和崔象之颍桥观赠陈清臣太丞兼简陈
作者：韩维
朝代：宋

崔侯朝从西邑归，面有矜色口且咨。
云得高士陈其姓，非向可见所庶几。
尝登于朝最吏课，一旦去之心甚怡。
颍阳古观三日语，坐见月出青松枝。
深穷性命识原本，论议纯一无瑕疵。
周通旁畅未始极，曾不与道相乖违。
陈虽平生所未识，以子而誉信不疑。
向风长想日復夜，膏车秣马吾其西。
和张太中馆于西湖
作者：韩维
朝代：宋

湖榭从来与众同，况于清晏奉群公。驱车即日趋翔凤，就馆初寒听过鸿。霜雪满髯仍自壮，珠玑落笔不知穷。太平鱼鳖今咸若，岂系区区一老翁。
和张太中馆于西湖
作者：韩维
朝代：宋

湖榭从来与众同，况于清晏奉群公。
驱车即日趋翔凤，就馆初寒听过鸿。
霜雪满髯仍自壮，珠玑落笔不知穷。
太平鱼鳖今咸若，岂繫区区一老翁。
和彦猷在华亭赋十题依韵 其一 顾林亭
作者：韩维
朝代：宋

昔人久尘土，问林得其居。但传故老言，安知密与疏。平湖无遗宇，寒烟生废墟。风流未都尽，犹赖著书馀。
和彦猷在华亭赋十题依韵 其八 陆机宅
作者：韩维
朝代：宋

出身岂明代，涉祸固以深。一观废兴迹，可用当所箴。高门非昔时，乔木或遗阴。空令吊古士，感激成幽寻。
和彦猷在华亭赋十题依韵 其六 陆瑁养鱼池
作者：韩维
朝代：宋

林塘岂如昔，尚想昔时居。秋草自鸣鹳，寒波犹戏鱼。纷纭钩饵底，琐碎刀匕馀。任公有奇术，默坐岁几馀。
和彦猷在华亭赋十题依韵 其四 柘湖
作者：韩维
朝代：宋

柘湖沦此地，柘山岿其濒。复惊秦时女，化作湖上神。世事喜反覆，孰能识涯津。物变虽万殊，不惑固有人。
和彦猷在华亭赋十题依韵·三女冈
作者：韩维
朝代：宋
体裁：古风

三女史无载，于何永其名。坡传妃子逝，村记昭君生。和戎与走蜀，为恨两莫平。尔兮亦胡为，崇冈屹如城。
和彦猷在华亭赋十题依韵·华亭谷
作者：韩维
朝代：宋

穹穹华亭谷，中有不竭流。
其微初滥觞，其大终载舟。
寒色皎可鑑，岚光鬰如浮。
当解尘中缨，一濯潭上秋。
和彦猷在华亭赋十题依韵·吴王猎场
作者：韩维
朝代：宋
体裁：古风

吴王昔用武，所乐惟干戈。安知圣人意，祝网解其罗。朝行数田获，暮返论战多。千载亦何有，柔桑阴满坡。
和彦猷在华亭赋十题依韵·吴王猎场
作者：韩维
朝代：宋

吴王昔用武，所乐惟干戈。
安知圣人间，祝网解其罗。
朝行数田护，暮返论战多。
千载亦何有，柔桑阴满坡。
和彦猷在华亭赋十题依韵·坐亭谷
作者：韩维
朝代：宋

穹穹华亭谷，中有不竭流。其微初滥觞，其大终载舟。寒色皎可鉴，岚光郁如浮。当解尘中缨，一濯潭上秋。
和彦猷在华亭赋十题依韵·寒穴
作者：韩维
朝代：宋
体裁：古风

寒泉发何年，四序常自平。上凛冰雪气，中密瑶玉声。岂无蛇蜮潜，但见沙水清。妄饮亦可戒，山木令人酲。
和彦猷在华亭赋十题依韵·昆山
作者：韩维
朝代：宋
体裁：古风

晋衰士不竞，识者逃其名。陆生起江湖，文藻振英声。遂令昆丘号，长配山不倾。君看玉就毁，孰与樗全生。
和彦猷在华亭赋十题依韵·枯湖
作者：韩维
朝代：宋

枯湖沦此地，柘山岿其濒。
复惊秦时女，化作湖上神。
世事喜反覆，孰能识涯津。
物变虽万殊，不惑固有人。
和彦猷在华亭赋十题依韵·柘湖
作者：韩维
朝代：宋

柘湖沦此地，柘山岿其濒。
復惊秦时女，化作湖上神。
世事喜反覆，孰能识涯津。
物变虽万殊，不惑固有人。
和彦猷在华亭赋十题依韵·秦始皇驰道
作者：韩维
朝代：宋

秦王骋奇观，不惮阻且修。
万里走辙迹，八荒开囿游。
劳歌久已息，遗筑今尚留。
千载威神尽，骊山空古丘。
和彦猷在华亭赋十题依韵·秦始皇驰道
作者：韩维
朝代：宋

秦王骋奇观，不惮阻且脩。万里走辙迹，八荒开囿游。劳歌久已息，遗筑今尚留。千载威神尽，骊山空古丘。
和彦猷在华亭赋十题依韵·陆机宅
作者：韩维
朝代：宋

出身岂明代，涉祸固以深。
一观废兴迹，可用当所箴。
高门非昔时，乔木或遗阴。
空令弔古士，感激成幽寻。
和彦猷在华亭赋十题依韵·陆机宅
作者：韩维
朝代：宋

山身岂明代，涉祸固以深。
一观废兴迹，可用当所箴。
高门非昔时，乔木或遗阴。
空令吊古士，感激成幽寻。
和彦猷在华亭赋十题依韵·陆瑁养鱼池
作者：韩维
朝代：宋

林塘岂如昔，尚想昔时居。
秋草自鸣鹳，寒波犹戏鱼。
纷纭鈎饵底，琐碎刀匕余。
任公有奇术，默坐岁几余。
和彦猷在华亭赋十题依韵·顾林亭
作者：韩维
朝代：宋

昔人久尘土，问林得其居。
但传故老言，安知密与疏。
平湖无遗宇，寒烟生废墟。
风流未都尽，犹赖著书余。
和彦猷在华亭赋十题依韵·顾林亭
作者：韩维
朝代：宋

昔人久尘土，问林得其居。但传故老言，安知密与疏。平湖无遗宇，寒烟生废墟。风流未都尽，犹赖著书馀。寒泉发何年，四序常自平。上凛冰雪气，中密瑶玉声。岂无蛇蜮潜，但见沙水清。妄饮亦可戒，山木令人酲。吴王昔用武，所乐惟干戈。安知圣人意，祝网解其罗。朝行数田获，暮返论战多。千载亦何有，柔桑阴满坡。柘湖沦此地，柘山岿其濒。复惊秦时女，化作湖上神。世事喜反覆，孰能识涯津。物变虽万殊，不惑固有人。秦王骋奇观，不惮阻且脩。万里走辙迹，八荒开囿游。劳歌久已息，遗筑今尚留。千载威神尽，骊山空古丘。林塘岂如昔，尚想昔时居。秋草自鸣鹳，寒波犹戏鱼。纷纭钩饵底，琐碎刀匕馀。任公有奇术，默坐岁几馀。穹穹华亭谷，中有不竭流。其微初滥觞，其大终载舟。寒色皎可鉴，岚光郁如浮。当解尘中缨，一濯潭上秋。出身岂明代，涉祸固以深。一观废兴迹，可用当所箴。高门非昔时，乔木或遗阴。空令吊古士，感激成幽寻。晋衰士不竞，识者逃其名。陆生起江湖，文藻振英声。遂令昆丘号，长配山不倾。君看玉就毁，孰与樗全生。三女史无载，于何永其名。坡传妃子逝，村记昭君生。和戎与走蜀，为恨两莫平。尔兮亦胡为，崇冈屹如城。
和彦猷在华亭赋十题依韵·顾林亭
作者：韩维
朝代：宋

昔人久尘土，问林得其居。
但传故老言，安知密与疏。
平湖无遗宇，寒烟生废墟。
风流未都尽，犹頼着书余。
和微之
作者：韩维
朝代：宋
体裁：七言律诗

庭讼萧然昼景清，每因闲暇接耆英。言诗屡奉从容论，对酒常怀淡泊情。解秩尚思嵩峤色，入朝还听禁钟声。怜君壮岁多留滞，不尽鹏抟九万程。
和微之
作者：韩维
朝代：宋

早接忠贤论，常钦古学风。
何期华发后，更得绿樽同。
远水秋光外，高亭夕照中。
芡盘凋晚翠，菊艳夺春红。
歌放聊娱老，谈精本代工。
欢余笑张翰，迢递想江东。
和微之
作者：韩维
朝代：宋

早接忠贤论，常钦古学风。何期华发后，更得绿樽同。远水秋光外，高亭夕照中。芡盘凋晚翠，菊艳夺春红。歌放聊娱老，谈精本代工。欢馀笑张翰，迢递想江东。
和微之
作者：韩维
朝代：宋

早接忠贤论，常钦古学风。
何期华髪后，更得绿樽同。
远水秋光外，高亭夕照中。
芡盘凋晚翠，菊艷夺春红。
歌放聊娱老，谈精本代工。
欢余笑张翰，迢递想江东。
和微之
作者：韩维
朝代：宋
体裁：七言律诗

风骚宿将勇于行，白日堂堂整旆旌。再鼓未甘衰战气，千毫犹可奉诗情。忘机始验朋欢浃，受恶方知酒令明。了得本来常寂灭，一尘何足累无生。
和微之喜雪
作者：韩维
朝代：宋

冻雨吹花六出成，高楼一见瓦□□。
已惊密势昏群岫，更想余霖及列城。
照水□□生秀气，跳枝喜鹊弄和声。
曾陪舞蹈丰年□，□拥温貂梦帝京。
和微之喜雪
作者：韩维
朝代：宋

冻雨吹花六出成，高楼一见瓦□□。已惊密势昏群岫，更想馀霖及列城。照水□□生秀气，跳枝喜鹊弄和声。曾陪舞蹈丰年□，□拥温貂梦帝京。
和微之宴张大夫家园
作者：韩维
朝代：宋

郎官高会一时贤，胜践幽栖近接联。
敢论怀黄夸故国，聊欣垂白上华筵。
同心况是论交旧，二首何疑贵老年。
东里作诗成故事，明珠当尽落吾前。
和微之宴张大夫家园
作者：韩维
朝代：宋

郎官高会一时贤，胜践幽栖近接联。敢论怀黄誇故国，聊欣垂白上华筵。同心况是论交旧，二首何疑贵老年。东里作诗成故事，明珠当尽落吾前。
和微之宴景仁新第
作者：韩维
朝代：宋

华构经营不日成，宛如图画着丹青。
温貂密坐浮香篆，绿蚁盈斟照弁星。
得地新篁皆袅袅，凌霜修桧自亭亭。
祝公眉寿长康乐，不学痴人事醉醒。
和微之宴景仁新第
作者：韩维
朝代：宋

华构经营不日成，宛如图画著丹青。温貂密坐浮香篆，绿蚁盈斟照弁星。得地新篁皆袅袅，凌霜修桧自亭亭。祝公眉寿长康乐，不学痴人事醉醒。
和微之尧夫作会
作者：韩维
朝代：宋
体裁：五言排律

燕豆何频设，归鞍夜屡阑。敢言挥麈倦，惟怯釂觞难。就暖歌筵密，凭高绘境宽。未甘闲处卧，犹学少时欢。浮蚁凌山玉，飞花掩袖纨。幸同诸老醉，击壤颂安安。
和微之游湖春夏秋冬四绝
作者：韩维
朝代：宋

冰散玉珂微弄暖，梅含金粉巧矜新。道人不管年光逝，贪作诗章等待人。花边鹭立红云里，林下人行翠幄中。炎暑吾今知所避，全家移入广寒宫。败荷衰折水西流，极目清光好放舟。幸有主人频卜昼，肯同俗子更悲秋。画舫新成水拍堤，悲丝急管韵参差。吟风啸月年年事，未省曾经兴尽时。
和微之游湖春夏秋冬四绝·其一
作者：韩维
朝代：宋
体裁：七言绝句

冰散玉珂微弄暖，梅含金粉巧矜新。道人不管年光逝，贪作诗章等待人。
和微之游湖春夏秋冬四绝·其三
作者：韩维
朝代：宋
体裁：七言绝句

败荷衰折水西流，极目清光好放舟。幸有主人频卜昼，肯同俗子更悲秋。
和微之游湖春夏秋冬四绝·其二
作者：韩维
朝代：宋

花边鹭立红云裏，林下人行翠幄中。
炎暑吾今知所避，全家移入广寒宫。
和微之游湖春夏秋冬四绝·其二
作者：韩维
朝代：宋

花边鹭立红云里，林下人行翠幄中。炎暑吾今知所避，全家移入广寒宫。
和微之游湖春夏秋冬四绝·其四
作者：韩维
朝代：宋
体裁：七言绝句

画舫新成水拍堤，悲丝急管韵参差。吟风啸月年年事，未省曾经兴尽时。
和微之燕西湖
作者：韩维
朝代：宋

三月韶华大半过，好花零谢已无多。
暮年光景如残梦，浮世尘劳付浩歌。
游子有时眠岸草，啼禽终日在庭柯。
白头不作垂鈎客，辜负春湖十里波。
和微之燕西湖
作者：韩维
朝代：宋

三月韶华大半过，好花零谢已无多。暮年光景如残梦，浮世尘劳付浩歌。游子有时眠岸草，啼禽终日在庭柯。白头不作垂钩客，辜负春湖十里波。
和微之饮杨路分家听琵琶
作者：韩维
朝代：宋

酒熟梅香腊后天，春莺巧啭忽当筵。共嗤白傅辛勤甚，万唤千呼始上船。遇酒逢春触处春，白头相视若天伦。须知丞相官仪重，不及琳宫自在人。
和微之饮杨路分家听琵琶·其一
作者：韩维
朝代：宋

酒熟梅香腊后天，春莺巧啭忽当筵。共嗤白傅辛勤甚，万唤千呼始上船。
和微之饮杨路分家听琵琶·其一
作者：韩维
朝代：宋

酒熟梅香腊后天，春鶑巧啭忽当筵。
共嗤白傅辛勤甚，万唤千呼始上船。
和微之饮杨路分家听琵琶·其二
作者：韩维
朝代：宋
体裁：七言绝句

遇酒逢春触处春，白头相视若天伦。须知丞相官仪重，不及琳宫自在人。
和提刑千叶梅
作者：韩维
朝代：宋

层层玉叶黄金蕊，漏泄天香与世人。闲寂未须嗟失地，年年长冠百花春。擢玉自成超俗格，施朱不学入时妆。莫将罗幕轻遮护，从放樽前自在香。
和提刑千叶梅·其一
作者：韩维
朝代：宋
体裁：七言绝句

层层玉叶黄金蕊，漏泄天香与世人。闲寂未须嗟失地，年年长冠百花春。
和提刑千叶梅·其二
作者：韩维
朝代：宋

擢玉自成超俗格，施朱不学入时妆。莫将罗幕轻遮护，从放樽前自在香。
和提刑千叶梅·其二
作者：韩维
朝代：宋

擢玉自成超俗格，施朱不学入时粧。
莫将罗幕轻遮护，从放樽前自在香。
和昌言喜雪
作者：韩维
朝代：宋
体裁：七言律诗

万里多仁德有邻，故交仍佩左鱼新。欢娱每恨流阴驶，谈笑几还太古淳。浮蚁生光盈寿斝，惊鸿取势落华茵。题诗寂寞高眠冷，笑杀尊前起舞人。
和昌言太中
作者：韩维
朝代：宋
体裁：七言律诗

眉秀瞳青却少容，精神强健几如公。相逢细雨开篱菊，自愧繁霜满鬓蓬。谈道远追西域祖，题诗今得少陵翁。锋车北去归何日，且愿从容一笑同。
和昌言谒见景仁所居话及洛事
作者：韩维
朝代：宋

重迁岂是贤人累，乐内非期俗子夸。
万瓦生烟新起第，一经消日旧传家。
浮舟共爱清湖色，披竹时寻曲水涯。
未信闲中无事役，隔年贪看别都花。
和昌言谒见景仁所居话及洛事
作者：韩维
朝代：宋

重迁岂是贤人累，乐内非期俗子誇。万瓦生烟新起第，一经消日旧传家。浮舟共爱清湖色，披竹时寻曲水涯。未信闲中无事役，隔年贪看别都花。
和晏相公初春
作者：韩维
朝代：宋
体裁：五言律诗

春物华犹少，春风思已多。新黄先入柳，微绿自生波。酒兴潜倾倒，诗情暗揣摩。流年不须问，判作白头歌。
和晏相公小园静话
作者：韩维
朝代：宋
体裁：七言绝句

祓除名利开清论，柬汰文章到古风。日暮园林洒微雨，一樽犹对菊花丛。
和晏相公府东三咏 其三 李相园
作者：韩维
朝代：宋

杨花点径残春后，草气薰池过雨初。行到松洲有遗兴，水声东下竹间渠。
和晏相公府东三咏 其二 楚家宅
作者：韩维
朝代：宋

婆娑桂树垂丹艳，落落松枝偃翠英。访古赏春俱有得，不劳勤远事幽寻。
和晏相公府东三咏·李相园
作者：韩维
朝代：宋

杨花点径残春后，草气熏池过雨初。
行到松洲有遗兴，水声东下竹间渠。
和晏相公府东三咏·楚家宅
作者：韩维
朝代：宋

婆娑桂树垂丹艷，落落松枝偃翠英。
访古赏春俱有得，不劳勤远事幽寻。
和晏相公府东三咏·韩王宅
作者：韩维
朝代：宋
体裁：七言绝句

开邦勋业高无让，启第规模壮绝邻。兴废感怀悲咤久，柳梢花叶自青春。
和晏相公府东三咏·韩王宅
作者：韩维
朝代：宋

开邦勋业高无让，启第规模壮绝邻。兴废感怀悲咤久，柳梢花叶自青春。婆娑桂树垂丹艳，落落松枝偃翠英。访古赏春俱有得，不劳勤远事幽寻。杨花点径残春后，草气薰池过雨初。行到松洲有遗兴，水声东下竹间渠。
和晏相公泛南湖韦家园过西溪至许家园
作者：韩维
朝代：宋

湖心点点生圆荷，黄花白花满晴波。环堤客树垂婆娑，鱼沉鹭矫各自得。人生不乐其谓何，南塘过尽西溪绿。上下名园依小曲，相君从容来赏瞩。不驱大旆事喧闹，直解扁舟作幽独。幕中宾从才且良，酒酣落笔摛文章，珠联璧叠争炜煌。政成礼息无一事，明日复此醉华觞。
和晏相公泛南湖韦家园过西溪至许家园
作者：韩维
朝代：宋

湖心点点生圆荷，黄花白花满晴波。
环堤客树垂婆娑，鱼沉鹭矫各自得。
人生不乐其谓何，南塘过尽西溪绿。
上下名园依小曲，相君从容来赏瞩。
不驱大旆事喧闹，直解扁舟作幽独。
幕中宾从才且良，酒酣落笔摛文章，珠联璧迭争炜煌。
政成礼息无一事，明日復此醉华觞。
和晏相公湖上十月九日三首
作者：韩维
朝代：宋

霜风吹林叶乱坠，波下叠叠如铺茵。渔人不用更安掺，直可凿水收紫鳞。断桥孤屿寒光外，短楫轻舟夕照中。未必江湖能胜此，野棠梨叶赤如枫。秋花含练犹强发，映水依林黄复丹。已觉微阳在波底，浴凫沈鹭不知寒。
和晏相公湖上十月九日三首·其一
作者：韩维
朝代：宋

霜风吹林叶乱坠，波下叠叠如铺茵。渔人不用更安掺，直可凿水收紫鳞。
和晏相公湖上十月九日三首·其一
作者：韩维
朝代：宋

霜风吹林叶乱坠，波下迭迭如铺茵。
渔人不用更安掺，直可凿水收紫鳞。
和晏相公湖上十月九日三首·其三
作者：韩维
朝代：宋

秋花含练犹强发，映水依林黄复丹。已觉微阳在波底，浴凫沈鹭不知寒。
和晏相公湖上十月九日三首·其三
作者：韩维
朝代：宋

秋花含练犹强发，映水依林黄復丹。
已觉微阳在波底，浴鳬沈鹭不知寒。
和晏相公湖上十月九日三首·其二
作者：韩维
朝代：宋
体裁：七言绝句

断桥孤屿寒光外，短楫轻舟夕照中。未必江湖能胜此，野棠梨叶赤如枫。
和晏相公湖上四首
作者：韩维
朝代：宋

雾霁山高牖，天寒水落沙。试披深岸草，往往见黄花。穫水登红稻，篙舟割紫菱。杯盘见秋物，江海思飞腾。风枝挂危叶，飞动夕阳中。莫遣儿童撼，留看著露红。折苇随风色，枯荷尽雨声。平波极眼净，好放画船行。
和晏相公湖上四首·其一
作者：韩维
朝代：宋
体裁：五言绝句

雾霁山高牖，天寒水落沙。试披深岸草，往往见黄花。
和晏相公湖上四首·其三
作者：韩维
朝代：宋

风枝挂危叶，飞动夕阳中。
莫遣儿童撼，留看着露红。
和晏相公湖上四首·其三
作者：韩维
朝代：宋

风枝挂危叶，飞动夕阳中。莫遣儿童撼，留看著露红。
和晏相公湖上四首·其二
作者：韩维
朝代：宋
体裁：五言绝句

穫水登红稻，篙舟割紫菱。杯盘见秋物，江海思飞腾。
和晏相公湖上四首·其四
作者：韩维
朝代：宋

折苇随风色，枯荷尽雨声。平波极眼净，好放画船行。
和晏相公湖上四首·其四
作者：韩维
朝代：宋

折苇随风色，枯荷尽雨声。
平波极眼凈，好放画船行。
和晏相公湖上遇雨
作者：韩维
朝代：宋

公堂日多暇，薄暮游清池。
孤云从西来，若与云盖期。
急雨乱荷芰，红绿左右披。
沙禽带湿起，簇族守前坻。
烟树晦空曲，蝉声寂无遗。
残炎一洗濯，霁影开林西。
禽飞还清波，蝉噪复故枝。
晚槿扬朱华，秋草含碧滋。
篙舟出堤去，微风满平猗。
卷幔极长望，止见隗与箕。
举酒无尘情，慨然起遐思。
永怀古先训，默蹈通介宜。
乃知贤哲心，所得非游嬉。
和晏相公湖上遇雨
作者：韩维
朝代：宋

公堂日多暇，薄暮游清池。孤云从西来，若与云盖期。急雨乱荷芰，红绿左右披。沙禽带湿起，簇簇守前坻。烟树晦空曲，蝉声寂无遗。残炎一洗濯，霁影开林西。禽飞还清波，蝉噪复故枝。晚槿扬朱华，秋草含碧滋。篙舟出堤去，微风满平猗。卷幔极长望，止见隗与箕。举酒无尘情，慨然起遐思。永怀古先训，默蹈通介宜。乃知贤哲心，所得非游嬉。
和晏相公湖上遇雨
作者：韩维
朝代：宋

公堂日多暇，薄暮游清池。
孤云从西来，若与云盖期。
急雨乱荷芰，红绿左右披。
沙禽带湿起，簇簇守前坻。
烟树晦空曲，蝉声寂无遗。
残炎一洗濯，霁影开林西。
禽飞还清波，蝉噪復故枝。
晚槿扬朱华，秋草含碧滋。
篙舟出堤去，微风满平猗。
卷幔极长望，止见隗与箕。
举酒无尘情，慨然起遐思。
永怀古先训，默蹈通介宜。
乃知贤哲心，所得非游嬉。
和晏相公答张提刑名诗三首·讲德
作者：韩维
朝代：宋

上德钦明代，中阶翊亮司。
夔龙曜勋业，鸾凤肃威仪。
复古高文丽，为邦惠化绥。
还富奉侯瑞，归辅太平基。
和晏相公答张提刑州名诗三首 其一 颂圣
作者：韩维
朝代：宋

文德绥中夏，威灵镇远夷。恩灵沧海润，基业泰山维。汉曲白麟应，虞韶丹凤仪。伪儒蒙景化，鼓舞庆淳熙。
和晏相公答张提刑州名诗三首 其二 讲德
作者：韩维
朝代：宋

上德钦明代，中阶翊亮司。夔龙曜勋业，鸾凤肃威仪。复古高文丽，为邦惠化绥。还当奉侯瑞，归辅太平基。
和晏相公答张提刑州名诗三首·讲德
作者：韩维
朝代：宋

上德钦明代，中阶翊亮司。
夔龙曜勋业，鸾凤肃威仪。
復古高文丽，为邦惠化绥。
还当奉侯瑞，归辅太平基。
和晏相公答张提刑州名诗三首·陈情
作者：韩维
朝代：宋
体裁：五言律诗

濠上蒙庄达，田中彭泽归。安能陈道德，直可景光辉。欣奉燕台集，恭陪汉相威。阳春回丽曲，清越满金徽。
和晏相公答张提刑州名诗三首·颂圣
作者：韩维
朝代：宋

文德绥中夏，威灵镇远夷。恩灵沧海润，基业泰山维。汉曲白麟应，虞韶丹凤仪。伪儒蒙景化，鼓舞庆淳熙。上德钦明代，中阶翊亮司。夔龙曜勋业，鸾凤肃威仪。复古高文丽，为邦惠化绥。还当奉侯瑞，归辅太平基。濠上蒙庄达，田中彭泽归。安能陈道德，直可景光辉。欣奉燕台集，恭陪汉相威。阳春回丽曲，清越满金徽。
和晏相公答张提刑州名诗三首·颂圣
作者：韩维
朝代：宋

文德绥中夏，威灵镇远夷。
恩灵沧海润，基业泰山维。
汉曲白麟应，虞韶丹凤仪。
僞儒蒙景化，鼓舞庆淳熙。
和晏相公答邵校勘
作者：韩维
朝代：宋
体裁：七言律诗

两朝典策成挥笔，二府勋庸在运筹。历践枯荣皆德举，重陪閒燕是恩留。康宁必有神明劳，萧洒真无世俗忧。早晚安车赐高退，碧嵩清颍从公游。
和晏相公西湖
作者：韩维
朝代：宋
体裁：七言绝句

荷香时傍清樽落，菱蔓遥迎画舸开。行到南亭莫回首，绿杨阴外即风埃。
和晏相公西湖
作者：韩维
朝代：宋

鸣蝉忽以急，夏景晏林塘。不知何山雨，飒然送微凉。荷茭忽翻倒，四散飘暗香。清渠决决流，碧色浸稻秧。零落堕林实，琐碎开水芳。公来必乘晚，散步方徜徉。箫鼓不从后，笔牍常在旁。游鱼自成族，飞鸟不乱行。周览时景佳，郁穆发新章。何意蓬荜士，传贶谬所当。时方苦炎暵，汗下挥其滂。三复大雅作，清风肃衣裳。
和晏相公西湖
作者：韩维
朝代：宋

鸣蝉忽以急，夏景晏林塘。
不知何山雨，飒然送微凉。
荷茭忽翻倒，四散飘暗香。
清渠决决流，碧色浸稻秧。
零落堕林实，琐碎开水芳。
公来必乘晚，散步方徜徉。
箫鼓不从后，笔牍常在旁。
游鱼自成族，飞鸟不乱行。
周览时景佳，郁穆发新章。
何意蓬荜士，传贶谬所当。
时方苦炎暵，汗下挥其滂。
三復大雅作，清风肃衣裳。
和晏相公西湖
作者：韩维
朝代：宋

鸣蝉忽以急，夏景晏林塘。
不知何山雨，飒然送微凉。
荷茭忽翻倒，四散飘暗香。
清渠决决流，碧色浸稻身。
零落堕林实，琐碎开水芳。
公来必乘晚，散步方徜徉。
箫鼓不从后，笔牍常在旁。
游鱼自成族，飞鸟不乱行。
周览时景佳，郁穆发新章。
何意蓬荜士，传贶谬所当。
时方苦炎暵，汗下挥其滂。
三复大雅作，清风肃衣裳。
和晏相公触事成咏四首
作者：韩维
朝代：宋

栟桐结双根，皮附若毛氄。
乘秋一剪剥，碧叶始竦竦。
岂识山中木，终年自拥肿。
和晏相公触事成咏四首
作者：韩维
朝代：宋

梧桐倾鸣凤，鸣凤邀高翔。微虫缕众叶，玲珑秋日光。本性苟不易，憔悴庸何伤。栟榈结双根，皮附若毛氄。乘秋一剪剥，碧叶始竦竦。岂识山中木，终年自拥肿。诛茅结园屋，日夕所游造。雀来啄其茨，蚓出穴其穾。中虚尚可托，外此非吾保。种竹患不多，既多亦为苦。长根走地脉，凌突败垣堵。物情有利害，为尔执挥斧。
和晏相公触事成咏四首·其一
作者：韩维
朝代：宋
体裁：古风

梧桐倾鸣凤，鸣凤邀高翔。微虫缕众叶，玲珑秋日光。本性苟不易，憔悴庸何伤。
和晏相公触事成咏四首·其三
作者：韩维
朝代：宋
体裁：古风

诛茅结园屋，日夕所游造。雀来啄其茨，蚓出穴其穾。中虚尚可托，外此非吾保。
和晏相公触事成咏四首·其二
作者：韩维
朝代：宋
体裁：古风

栟榈结双根，皮附若毛氄。乘秋一剪剥，碧叶始竦竦。岂识山中木，终年自拥肿。
和晏相公触事成咏四首·其四
作者：韩维
朝代：宋
体裁：古风

种竹患不多，既多亦为苦。长根走地脉，凌突败垣堵。物情有利害，为尔执挥斧。
和晏相公雪
作者：韩维
朝代：宋

去年阳气骄，不雪尽冬序。今年未开腊，已见六花注。矜新忽微飘，争急遂横骛。浩荡天地和，旷爽楼观曙。蔽日惊蛾飞，集廱纷鹭翥。膏润通大田，光辉借前树。萦檐鲁缟轻，委庭荆璞聚。微生窗户明，巧作樽罍助。相公谢朝柄，燕处均养素。上嘉时泽滋，俯乐心赏遇。南阁罢图史，西亭回杖屦。步径怜缺玉，攀林看堕絮。长吟写幽适，高隐动遐慕。愧非右席才，莫奉梁园赋。
和晏相公雪
作者：韩维
朝代：宋

去年阳气骄，不雪尽冬序。
今年未开腊，已见六花注。
矜新忽微飘，争急遂横骛。
浩荡天地和，旷爽楼观曙。
蔽日惊蛾飞，集廱纷鹭翥。
膏润通大田，光辉借前树。
萦檐鲁缟轻，委庭荆璞聚。
微生窗户明，巧作樽罍助。
相公谢朝柄，燕处均养素。
上嘉时泽滋，俯乐心赏遇。
南阁罢图史，西亭回杖屦。
步径怜缺玉，攀林看堕絮。
长吟写幽适，高隠动遐慕。
愧非右席才，莫奉梁园赋。
和景仁
作者：韩维
朝代：宋

平池旋涨西山雨，密竹频惊北户风。垂箔屡销檀炷紫，出门时看杏梢红。酒成岂见甘而坏，花在须知色即空。只怪彫章今日至，不知清醉昨宵同。
和景仁
作者：韩维
朝代：宋

平池旋涨西山雨，密竹频惊北户风。
垂箔屡销檀炷紫，出门时看杏梢红。
酒成岂见甘而坏，花在须知色即空。
只怪雕章今日至，不知清醉昨宵同。
和景仁之什
作者：韩维
朝代：宋

美疢随冰释，微阳应律生。
严风散余燠，密雪暗深更。
预喜衔杯集，当期策杖行。
知公有新庆，金奏动皇情。
和景仁之什
作者：韩维
朝代：宋

美疢随冰释，微阳应律生。严风散馀燠，密雪暗深更。预喜衔杯集，当期策杖行。知公有新庆，金奏动皇情。
和景仁元夕
作者：韩维
朝代：宋

月上朱楼角，风摇翠筱层。传声回步辇，满目烂行灯。箫鼓千门沸，弓刀万马腾。诗翁怀盛事，眉雪惨霜棱。禁户千通鼓，天街万点灯。怀君瑩如玉，驱马不嫌冰。乐事看流俗，狂游记旧朋。回思真梦幻，不待访林僧。
和景仁元夕·其一
作者：韩维
朝代：宋

月上朱楼角，风摇翠筱层。传声回步辇，满目烂行灯。箫鼓千门沸，弓刀万马腾。诗翁怀盛事，眉雪惨霜棱。